Euskaltel Taldeak bere zerbitzua indartu du krisialdian, eta hedapen-planari eutsi dio\nARRISKU PENALEN ETA EROSKERIAREN AURKAKO KUDEAKETA\nTaldearen helburu nagusia da zerbitzuaren kalitate gorena bermatzea, eta, aldi berean, langileen eta bezeroen segurtasuna bermatzea.\nGobernuak ezarritako neurriak martxan jarri ditu Taldeak, eta bezeroei kalitate handiko zerbitzua eskaintzen jarraitzen du. Horretaz gainera, bezeroei zerbitzu onena eskaintzen jarraitzen du, isolamendu-neurriak betetzen laguntzeko (#NiEtxeanGelditukoNaiz).\nCall Centerretako langileen % 90 ari dira dagoeneko telelana egiten\nTaldeak espero du Gobernuak ezarritako konfinamendu-neurriek ez diotela eragingo estatu osora hedatzeko duen planari (apirilaren 11ra artekoak dira neurri horiek).\nEuskaltel Taldeak eskerrak eman nahi dizkie bere taldeko pertsona guztiei, une berezi honetan eskainitako dedikazio eta konpromisoagatik.\nBilbon, 2020ko martxoaren 30ean. Euskaltel normaltasunez ari da lanean COVID 19ak eragindako krisian, eta estatu osora hedatzeko planen egutegiari bere horretan eusten dio. Konpainia higiene- eta segurtasun-maila handienekin ari da lanean, langileen eta bezeroen osasunerako arriskuak ahalik eta gehien mugatzeko, eta betiere Gobernuak ezarritako neurri guztiak hartuta.\nIsolamendu-neurriak hobeto eramaten laguntzeko, bezeroei aparteko kosturik eragin gabe zerbitzu gehiago emateko neurriak ezarri ditu Taldeak. Neurri hauek, besteak beste:\n- Haurrentzako kanal guztiak irekian eta kosturik gabe eskaintzea bezeroei.\n- Zineman espezializatutako kanal guztiak irekian eta kosturik gabe eskaintzea bezeroei.\n- Mugikorreko bezeroei hilean 30 GB-ko bonu bat eskaintzea doan.\n- Egoera berezietan dauden bezeroei datu-ahalmena handitzea.\n- Telebistako aplikazioa eskaintzea ospitalean daudenei.\nBezeroari arreta eta laguntza teknikoa emateko plataforma bereziak jarri dira martxan, bezeroen telelanari laguntzeko, eta kontingentzia-planak zehaztu dira haiekin, konektagarritasunarekin lotutako izapideetan laguntzeko.\nBeren zerbitzuan eragina duen guztiaren berri ematen diete bezeroei eguneko 24 orduetan.\nOsasun-segurtasunarekin lotutako neurri guztiak hartu ditu Euskaltel Taldeak bere langile eta bezeroen osasuna eta zerbitzuaren jarraitutasuna bermatzeko:\n- Jarraitutasun Batzorde bat sortu du, kontseilari delegatuak zuzendua, eta egunero elkartzen da batzordea konpainiaren eragiketen jarraitutasuna bermatzeko.\n- Langileen ia % 100 telelana egiten ari dira, eta plataformak eta sistemak dimentsionatu dira hori bermatzeko.\n- Bezeroari arreta ematen dieten langileen % 90 baino gehiago telelana egiten ari dira, eta gainerakoei lan-baldintza ezin hobeak bermatzen dizkie konpainiak.\n- Denden % 70 ditu irekiak enpresak, Gobernuak eskatutako zerbitzu-eskakizunak betetzeko, eta bezeroak eta bertako langileak babesteko neurri guztiak hartzen dira haietan.\n- Euskaltelen sistemen mantentze-lanak eta jarraipena egiten dituzten hornitzaileak telelana egiten ari dira, eta sortu diren konexio- eta sarbide-arazo puntualak atzerapenik gabe konpondu dira.\n- Zerbitzuak aurrera egiteko jarduera kritikoak identifikatu dira, eta jarduera horien arduradunak kokaleku desberdinetan dibertsifikatu dira.\nTaldeak Euskadin, Galizian eta Asturiasen ditu lantokiak, eta erredundantzia handia, dibertsifikazio geografikoa, sistemen instalazioak eta telelanean esperientzia handia duten langileak ditu guztietan.\n2020ko martxoaren 20an, konpainiak konpromiso bat sinatu zuen estatuko telekomunikazio-operadore nagusiekin eta Gobernuarekin, pertsonen eta enpresen arteko konektagarritasuna bermatzeko.\nAzken egunotan, nabarmen handitu da sareko zirkulazioa:\n- Banda zabal finkoko trafikoa % 40 handitu da.\n- Mugikor bidezko ahots-trafikoa, berriz, % 50.\n- Mugikor bidezko datuen trafikoa berdin mantendu da, wifia erabiltzearen ondorioz.\n- Telebista-kontsumoa % 30 hazi da, eta % 20 eskaripeko zerbitzuena.\n800 laguneko taldea ari da egunero lanean sarearen ahalmena handitzeko eta haiek sendotzeko, zirkulazio-handitzeari aurre egite aldera.\nKonpainiaren sareak normaltasun osoz funtzionatzen du, eta trafiko-gehikuntza handiak ahalbidetzen ditu, aparteko gorabeherarik gabe.\nMartxoaren 15ean, konfinamendu-aldian telekomunikazio-sareak zentzuz erabiltzeko aholkuak emateko ekimen baten buru izan zen konpainia, Espainiako estatuko gainerako telekomunikazio-operadoreekin batera.\nEragiketak eta finantza-jarduera\nMartxoaren 17an, Gobernuak jakinarazi zuen martxoaren 14tik apirilaren 11ra bitartean, Gobernuak ezarritako alarma-egoerak irauten zuen bitartean, bertan behera geratuko zirela zenbakiak operadorez aldatzeko izapideak.\nHorrek eta isolamendu-neurriek asko gutxitu dute jarduera komertziala. Bezero-oinarria egonkor mantendu da, alta- eta baja-kopuruak berdinak izan baitira.\nAzken egunotan, konpainiak ez du inolako disrupziorik izan hornitzaileen jardueran edo hornikuntza-katean.\nAlarma-egoeraren indarraldia aldatzen ez bada, konpainiak ez du aldatu beharko Virginekin estatu osora hedatzeko duen egutegia (urteko bigarren hiruhilekorako aurreikusia).\nDagoeneko hainbat bezero konektatu ditu konpainiak estatu osoan, zerbitzua merkaturatu aurretik proba teknikoak egiteko.\nBestalde, orain arte, konpainiak ez du kalte nabarmenik sumatu finantza-magnitudeetan. Dena den, magnitude horiek monitorizatzen jarraitzen du, negozioan zer eragin izango duen kalkulatzeko.\nAzken hiruhilekoetan ezarritako neurriek eta hobekuntzek lagunduko dute erronka horiei konfiantzarekin aurre egiten. 2019ko laugarren hiruhilekoan, konpainiak 2.300 bezero finko gehiago izan zituen, diru-sarrerak % 0,7 handitu ziren aurreko urteko epe berarekin alderatuta, kutxa-hornidurako ratioa, diru-sarreren gainekoa, % 28koa izan zen, eta kutxa positiboa sortzen jarraitu du 2020ko lehen hilabeteetan ere.\n2019ko abenduaren 31n, 98 milioi euro zituen kaxan konpainiak, eta 150 milioi euroko finantzazio erabili gabea bere Revolving Credit Facilityn, zeinak 2023 arteko epea baitu. Konpainiak zorraren kostu txikia du; 2019ko abenduaren 31n % 2,55ekoa zen, eta egun horretako batez besteko epea 5,0 urtekoa zen.


Amerikako zenbait webgunek Europatik sartzea debekatuko dute datuak babesteko legeak | Gadgeten berriak\nAmerikako zenbait webgunek Europatik sartzea debekatuko dute datuen babesaren legeak\nMaiatzaren 25ean, datuen babeserako lege berria indarrean jarriko da Europa mailan. Erabiltzaileei eta kontsumitzaileen pribatutasunari babes handiagoa emango dien legea. Web orrialde askorentzat lege hau arazoa izan arren edo horietako asko oraindik egokitu gabe dauden arren. Amerikan ere zenbait enpresaren kezka dago webarekiko.\nLege berri hau Amerikan daudenak baino askoz ere zorrotzagoa delako nabarmentzen da. Enpresek maiatzaren 24ra arteko epea dute egokitzeko, baina askok ez dute denborarik. Gainera, egokitzen ez badira, milioika isun dituzte.\nLege berri honi esker, Europar Batasuneko herritarrak teknologia enpresek beren datuekin zer egiten duten zehatzago jakin ahal izango dute. Baina Amerikako enpresa batzuek uste dute nolabaiteko anbiguotasuna dagoela, eta horrek kezka sortzen du. Beraz, neurriak hartzen dituzte.\nIzan ere, Amerikako zenbait webgunek Europatik datorren trafikoa blokeatuko dute. Hori dela eta, Europako erabiltzaileek ezin izango dituzte web orri hauek bisitatu. Horren arrazoia da ez diela legea egokitzeko denborarik ematen. Horrez gain, sektoreak harekin bat egin aurretik nola moldatzen den ikusi nahi dute.\ndagoeneko badago sarbide hau blokeatuko dutela iruzkindu duten zenbait web orrialde. Beste batzuek hala egitea pentsatzen dutela diote, baina oraindik ez dute azken erabakirik hartu. Seguruenik, datorren astean Amerikako zein web orrialde sarbide hori blokeatzeko konpromisoa hartu duten jakingo dugu.\nZalantzarik gabe, Europako lege berriak hitz egiteko asko emango duela agintzen du. Gainera, askok espero dute laster isun batzuk egotea, enpresa asko ez baitira garaiz iristen egokitzapenari dagokionez. Beraz, hurrengo asteetan zer gertatzen den ikusi beharko dugu.\nArtikuluaren bide osoa: Gadgeten berriak » General » Berri » Amerikako zenbait webgunek Europatik sartzea debekatuko dute datuen babesaren legeak\nBoring Company-ren tunel sarean ibiltzeak dolar bat balioko du\nFacebookek 583 milioi kontu faltsu ezabatu ditu aurten


Heroiak | Iritzia | Berria\nIñaki Etaio -\nHeroi anonimoz beteriko jendartean bizi omen gara. Haien artean, osasunaren profesionalak aipatuenak izan dira azken hilabeteotan. Haien lan zama handitu egin da pandemiaren eraginez, lanaldiak luzatuz, salbuespeneko egoera bati lehen lerroan aurre eginez, kutsatuak izateko arriskuari aurpegia emanez eta higadura emozional garrantzitsua ere pairatuz, hainbeste pertsona eta familiaren sufrimenduaz inguratuta. Nekea eta kemena beste langile askoren eguneroko errealitatea izan dira ere, adinekoen egoitzetan, hezkuntzan eta beste arlo batzuetan.\nEz dago batere zalantzarik horiek guztiek egindako lanaz eta emandakoaz, baina zalantza bat sortzen zait. Zalantza baino gehiago, mesfidantza: ea zein puntutaraino politikari batzuen ahotan eta sistemaren hedabideetatik zabaldutako doako laudorioak ez diren erabiltzen langile hauen eta jendartearen autokonplazentzia elikatzeko eta, aldi berean, gobernu eta agintari batzuen ardurak ezkutatzeko. Telemaratoietan gertatzen den moduan, solidario titulua ematen zaio minbizi, gaixotasun arraro edo hondamendi baten aurrean dirua ematen duenari, baina ez da mahaigaineratzen galdera sinple baina gako bat: ez al genuke guztion zergetatik ordaindu behar limosna txalogarrien menpe egon ordez?\nJakina da pandemia honen dimentsioak ez zituela inork aurreikusten eta ondorioak kudeatzea ez dela batere erraza, botere guneetan bata edo bestea egon. Baina galdetu beharko genuke ea, hainbeste heroi anonimoz baliatu ordez, ez ginatekeen askoz hobeto arituko osasun sistema indartsuago izango bagenu, baliabide eta pertsonal nahikoarekin eta bere zerbitzu guztiak publikoak izanda. Ea hezkuntza sisteman nola egongo ginatekeen baliabide pertsonal gehiago eta behin-behinekotasun tasa askoz txikiagoa izanez gero; edota ea ez genukeen askoz berme gehiago izango agureen zaintzak behar duen benetako sistema publiko duin eta nahikoa garatu izatekotan.\nHotsandiko geratzen da langile hauei guztiei heroi deitzea, baina, baliabide pertsonal eta material nahikorik bideratzen ez denean, zuzenagoa izango zen gainkargara behartutako langile izendatzea.\nSentitzen dut, baina lanak ez gaitu heroi bihurtzen. Zenbat aldiz entzun dugu benetako heroiak direla goizeko bostetan altxatu, zortzi orduz lanean aritu eta hilabetearen amaierara diruz justu-justu heltzen direnak, familia bat aurrera eramanez? Beti pentsatu dut ordu horietan lanera joateko altxatzea bizitza aurrera ateratzeko beste biderik ez izateagatik dela. Gehienetan behintzat. Ez da aukera bat, behar bat da. Behar bat, kasu askotan burges baten etekinak handitzeko baino balio ez duena. Heroi anonimoa izendapena sistemaren funtzionamendurako ezinbestekoa den langileriari bideratutako hitz goxoa besterik ez da, bere plusbalia lapurtzen jarraitzen den bitartean, askotan langilea bera konturatu gabe. Goiz jaiki eta gogor lan egiteagatik heroiak garela uste dugun bitartean, agian ez zaigu bururatuko heroiak beste modu batean izatea. Esklabotza-sisteman ere, pertsonaren erabakia anulatuta, heroia zela esan ahal zitzaion, baldintza txarrenetan sekulako lana eginda. Behartutako heroia edozein kasutan, hil arte mota horretako heroia izatera kondenatua.\nHalakoak entzutean pentsatu dut nortzuk izan zitezkeen jendarte honetan eta, haratago joanda, mundu honetan, heroi izendapena jaso beharko luketenak. Eta erantzunerako hurbilketa bi gogoeta argigarritan topatu dut. Bata, Simon Bolivarrek Paez jeneralari 1819an idatzitako eskutitzean jasota: «Ezinezkoa dena da guk egin behar duguna, zeren eta posiblea denaz gainontzekoak aritzen baitira egunero» Bestea, Bertolt Brechtena: «Badaude pertsona batzuk egun bat borrokatzen direnak, eta onak dira. Beste batzuek urte batez egiten dute borroka, eta hobeak dira. Badaude urte asko borrokatzen direnak, eta oso onak dira. Baina badaude bizitza osoa borrokatzen direnak: horiek dira ezinbestekoak». Heroitasuna horri lotuko nuke. Ezinezkoa dena egiten saiatzeari eta ezinezkoa egiteko borroka jarraituari.\nHeroi horiek etortzen zaizkit burura politikari populista baten ahotan heroi anonimoena entzuten dudan bakoitzean. Heroi horiek, asko anonimoak eta, beste batzuk, ez hain anonimo, baina boteretik kriminalizatuak eta jazartuak. Baita laidoztatuak ere. Kasu askotan, gainera, goizeko bostetan altxatzen diren ustezko heroi horietako batzuek laidoztatuak.\nHoriek bai benetako heroiak. Errazenari uko eginda, korrontearen kontra joanda, bide zailena aukeratu dutenak, garai zein herri ezberdinetan. Ekoizpen-katean lan egin baino, edo materialki bizirauteko horretan lan egiteaz gain, borroka egitea aukeratu dutenak, kontratu bat sinatu gabe eta soldata jasotzea espero gabe. Akaso isunak, kartzela edo heriotza. Horiek, dena eman dutenak. Horiek, Bertolt Brechten ezinbestekoak.\nEdozein kasutan, argi izan behar dugu halako heroiak ezinbestekoak izan arren, aldaketa ez dela gauzatuko beren ekimenez bakarrik, baizik eta ekimen kolektibo kontziente eta jarraituaz. Ezinbestekoa delako gero eta herritar gehiagok antolatzea eta guztiok eman beharreko zerbait hori ematea, heroiekiko dependentzia gero eta txikiago bilakatzeko. Heroirik behar ez izateko, ezinezkoa zen hori posible bihurtzen ari garelako. Norabide horretan, goraipamenek eta txalo zaparrada masiboek kutsu eraldatzailea izango dute. Sistemaren engranajearen zerbitzura saltzen diguten doako heroikeriaz haratago.


karrikiri – 298 orrialdea – Karrikiri\nKarrika 15. 1998ko ekaina\nEuskararen jarraipena: Iparraldea\nGaur egun jendeak uste du oro har, Euskara salbaturik dagoela. ez duela inongo arriskurik, eta kontrakoaren adibiderik garbienetariko bat Iparraldea dugu\nBaxe Nafarroa da, oraindik ere eskualderik euskaldunena. Zenbakietan, bederen, hala da; euskaldun kopururik handiena ematen du eta, hala ere,bertze tokietan baino abiadura handiagoa hartu du dagoeneko galtze prozesuak.\nEgilea karrikiriArgitaratze-data 1998-06-01 2015-02-26 Kategoriak KarrikaEtiketak 1998Utzi iruzkina Karrika 15. 1998ko ekaina bidalketan\nKarrika 14. 1998ko maiatza\nIruñean bizi garen euskaldunon erdiak ez dugu Euskara familiaren bidez ikasi. 91ko erroldaren arabera, Euskaraz ongi mintzatzeko gaitasuna aitortu zutenen artean (bi urtetik gorako 10.792 pertsona) 5.516k Euskara ama hizkuntza zuten eta 5.276k Euskara bigarren hizkuntzatzat zuten, hots, Euskara ama hizkuntza baino beranduago ikasia.\nEgilea karrikiriArgitaratze-data 1998-05-01 2015-02-26 Kategoriak KarrikaEtiketak 1998Utzi iruzkina Karrika 14. 1998ko maiatza bidalketan\nKarrika 13. 1998ko apirila\nBeti izan dira, eta gaur egun ere ez dira falta,”kulturak” (nahasmendurik izan ez dadin “hizkuntz komunitate batek sortzen duen produkziotzat” harturik) konparatzen dituztenak; hori bai, normalean komunitate horren bizi-baldintzak kontuan hartu\ngabe, -bai kuantitatiboki, bai eta kualitatiboki ere- guztiz desberdinak izanik.\nEgilea karrikiriArgitaratze-data 1998-04-01 2015-02-26 Kategoriak KarrikaEtiketak 1998Utzi iruzkina Karrika 13. 1998ko apirila bidalketan\nAurreko orrialdea Orrialdea 1 … Orrialdea 297 Orrialdea 298 Orrialdea 299 … Orrialdea 302 Hurrengo orrialdea\nAsteazkena apirilak 21\nHITZALDIA: “Bunkerrak eta bortxazko lanak Nafarroan”\nAmaitu: Asteazkena apirilak 21 - 20:00\nHizlariak: Fernando Mendiola eta Edurne Beaumon.\nEman izena 699612124 Whatsappean.\nOsteguna apirilak 22\nBIDEO PROIEKZIOA: "Oroimina loretan"\nAmaitu: Osteguna apirilak 22 - 20:00\nOroimina Loretan Uruguaiko errepublikara exiliatu zen Josu Lariz Iriondoren inguruko dokumentala da. ETA erakunde armatuko kide zelakoan Guardia Civila bere bila joan zenean, Elgoibar utzi eta iparraldera exiliatu zen 1984ean. Estatu frantsesa utzi eta 1988an sartu zen Uruguaira. Arrazoi politikoengatik herritik ihesi egin eta patu bera jarraituko zuten beste euskal herritar batzuei bidea ireki zien lehen urrats hark. Hiru bider sartu zuten kartzelan, Uruguain bitan eta behin Argentinan. Espainiar justiziak egindako estradizio eskariei bi herrialde ezberdinetan irabazi dien euskal herritar bakarra da. Espainiako estatuan oraindik itxi gabeko kausak dituenez, ezin du bere jaioterri den Altzolara itzuli; Montevideo hirian bizi da. Dokumentalean, Josuk Loretan duen bere Oroimin eta bizipen partikularrak kontatzen ditu.\nOstirala apirilak 23\nIRAKURLE TALDEA: "Izuaren osteko gogoeta", Susan Buck-Morss\nAmaitu: Ostirala apirilak 23 - 20:00\nLarunbata apirilak 24\nAmaitu: Larunbata apirilak 24 - 13:00\nNon: Iturramako Civivoxa\nIrakaslea: DIANA ARBONIÉS (LA CRAFETERA)\n6-11 urteko haurrentzat.\nHAURRENTZAKO ANTZERKIA: "Ilargiaren atzean", Malaspulgas\nIgandea apirilak 25\nMENDI-TXANGOA ETA BUNKERRETARA BISITA: BERA-IBARDIN\nAmaitu: Igandea apirilak 25 - 13:30\nPrezioa: 12 euro.\nANTZERKIA: "Maria eta gaileta fabrika"\nAmaitu: Igandea apirilak 25 - 19:00\nAsteartea apirilak 27\nBIDEO PROIEKZIOA: "Jantzari"\nAmaitu: Asteartea apirilak 27 - 20:00


Garagardo Jaialdia: "Urban Beer" - Etxeandia Garardauak\nAurreko sarreratan esan bezala, bariku eta zapatu honetan beste zenbait bizkaitar garagardogile izango dogu gonbidatuak.\nHoien artean Zamudioko fabrika hau:\nUrban Beer Zamudioko Lekunbik geltokiaren ondo-ondoan dago. Euren garagardoa erosi gura badozue ostegunetan eta ostiraletan joan zaitezkete bertora, edo bestela deitu/idatzi eta bisita ere egin litteke.\nUrban Beer-en garagardoak\nGaragardo oso bereziak egiten dituzte Zamudioko ekoizle honek! Garagardozale zorrotzenentzako produktuak dira: barrikan onduak, larrosa lore-hostoekin, pattarrekin,… merkatu berezientzako pentsatu eta ekoiztuak.\nGure etxean izango dugun garagardoa: American Ipa motakoa izango da.


'Hildakoen Entziklopedia' Herio | El Diario Vasco\n'Hildakoen Entziklopedia' Herio\nF.J. Viernes, 10 marzo 2006, 01:00\nBeIdazle batzuk garaiz hiltzen dira, edo garaiz hiltzen jakiten dute. Danilo Kis (1935-1989), esaterako, ikusi zituenak ikusirik ez baitzuen ikusi ikuskizunaren azken emanaldia, Jugoslaviaren suntsipena. Egia da gertaera latzak ikusiak zituela, faszista hungariarrek judu eta serbiarrak hiltzen, jaioterrian, aita Auschwitzera eramaten, 1944ean. Ikusia zuen Hilobi bat Boris Davidovitxentzat epaitua izan zela eta liburuarekin batera epaitzen zutela egilea (10 urteko kartzela-zigorra eskatu zuten). Anatomia Irakasgaia da ondorioz idatzitako liburua. 1979an Parisen bizitzea erabaki zuen; Parisen bizitzea eta Parisen hiltzea, bere buruaz beste (edo besta) eginez. Minbizia zuen. Herioren laguna zen aspaldidanik. Ez zuen Jugoslavia odolusten ikusi. Zorionekoa izan zen.\nHilobi bat Boris Davidovitxentzat da idatzi zuen libururik onena. Hantxe daude, gero beste liburuetan hedatuko dituen baliabideak: errealitatearekiko harreman poetikoa, generoaz haratago joateko irrika, literatura osotasunean hartzeko gogoa. Borgesen erara. Izan ere, Danilo Kisek ironiaz, mundua bitan banatzen zuen Borges aurretikoa eta gerokoa. Memoriaren indarra goraipatzen zuten biek ala biek, memoria letra bihurturik, testu, bizitza gainditzen duen bizitza.\nDanilo Kisen testu guztiek memoria dute abiapuntu, helburu ere bai. Baina nola azaldu ororena den memoria, ororena den historia; nola bihurtu ororen memoria literatura; nola itxi hori dena liburu batean, izanik liburua zerbait pertsonala, partikularra, indibiduala. Galdera horiek guztiak zituen Danilo Kisek hasieratik, eta horregatik aukeratu zuen, Borgesekiko zorrak kitatu ostean, oso berea eta oso berezia izango zuen estiloa: polifonikoa, anitza, barrokoa ere bai, ironikoa, hibridoa, zatikatua\nBaina liburu hau irakurrita esan dezakegu inork ez duela Danilo Kisek bezala idazten, inork ez diola memoriari berak adina etekinik ateratzen.


Adobe-k Illustrator-en iritsiera iragartzen du iPad-ean eta Fresco iPhone-n MAX-n Sormenak linean\nAdobe MAX gailu bateko diseinu grafikoaren enpresa nagusia da IPad-erako Adobe Illustrator eta iPhone-rako Adobe Fresco iragarri dituzte. Apple gailuak zorionekoak dira oraingoan.\nAzken hilabeteotan izan dugun iragarkirik onenetako bat Apple-rekin lotuta, Illustrator-ekin mota guztietako grafikoak sortzeko bektorea erabiltzen duen plataforma bikainaz ari gara.\nAdobe Fresco iritsi zen azken udan Windows 10 ordenagailuetarako horretarako zure pintzeladaz gozatu ahal izateko benetako pintzelarekin zer egin genezakeen interpretatzen dutenak. Eta orain iPhone erabiltzaileek marrazketako esperientzia telefonoetatik eskuratu ahal izango dute.\nUrtean iragarri berri du Adobe MAX-k Adobe Illustrator abiarazten du iPad-en eta Adobe Fresco iPhone-n. Martxoaz geroztik beta bertsioan zegoenetik iritsi zen azken bertsioa, beraz, ez gaitu hainbeste harrituko.\nIPad Illustrator bertsio honekin dagoeneko Apple Pencil onartzen du Adobe beraren arabera, Illustrator erabiltzen ari garen gailu desberdinen artean "esperientzia" aberastua espero da. Aplikazio bat hobetu egin da 5.000 beta probatzaileek jasotako iritziei esker eta Adobe-ren historiako beta handienetako bat bihurtu da.\nAipatu iPad bertsioak mahaigaineko bertsioaren bide orria jarraituko du, beraz, eskuila berrien eta Sensei moduko gaitasunen zain egon gaitezke.\nAzkenean freskoa dugu iPhone-n Adobe Behance komunitatera zuzenean igortzeko aukera ere emango du. Bi sarrera oso interesgarriak Apple-ren edozein produktu diseinatu eta sortzeko erabiltzen duten diseinatzaileentzat.\nArtikuluaren bide osoa: Sormena linean » General » Diseinu grafikoa » Adobe-k Illustrator iPad-erako eta Fresco-k iPhone-rako


Joan Fontcuberta - Wikipedia, entziklopedia askea.\nJoan Fontcuberta (Bartzelona, Katalunia, 1955eko otsailaren 24a) katalan argazkilaria da.\nBartzelona, 1955eko otsailaren 24a (65 urte)\nartista plastikoa, argazkilaria eta fotokazetaria\nBartzelona eta Chicago\nHasselblad Award (2013)\nInformazio-zientzietako lizentzia atera ondoren, irakasle izan zen Informazio Zientzien Fakultatean lehenik eta Arte Ederretako Fakultatean gero (1979tik 1986ra). 1988an, Photovision aldizkaria sortu zuen. Espainiako XX. mendeko argazkilaritzaren espezialista gisa, zenbait erakusketa antolatu ditu, hala nola Idas y Caos, aspectos de las vanguardias fotográficas en España 1920-1945.\nArtista gisa egin duen lana errealismo fotografikoa naturaltasunaren eta artifizialtasunaren eta egiaren eta faltsuaren arteko nahasketaren bidez iraultzean datza. Horren adibide dira bere frottogramak irudi fotografikoaren eta frottage surrealistaren arteko sintesia, informazio bisualari negatiboaren marratuaren ukimen-informazioa gehitzen diotenak. Argitaratu dituen lanen artean, aipagarriak dira Herbarium (1984) eta Fauna (1988, Pere Formiguerarekin batera egindakoa). Erakusketa askotan parte hartu du, eta munduko museo handienetan daude bere obrak ikusgai. Hainbat sari jaso ditu, besteak beste, Alemaniako Fotografische Akademiek Octavious Hill domina 1988an eta Kataluniako Kultura Sari Nazionala 2010ean.\nJoan Fontcubertaren web-orria\nAzken aldaketa 18 urria 2019(e)an, 09:50(e)tan\nOrriaren azken aldaketa: 18 urria 2019, 09:50.


Jokoak of park doan - Page 3\nJokoak of park\nSkill jokoa non zure kamioia aparkatu leku egokian duzu. Herritarrei, beste ibilgailu eta hiri-altzariak Kontuz.\nMarra bat errepidean auto gidatzeko bere aparkalekua. Primeran aparkatuta egon ahal izango duzu, edo ezin duzu maila gainditu. Ez ahaztu autoak errepidean.\nAutoa aparkatu zure gaitasuna erakusteko. Mugatik horia dituzten lekuan aparcarle behar duzu. Saiatu ez ezer hit.\nDriver Ed zuzeneko\nFrogatzeko Oraindik gurpila batekoa eta plazan autoa aparkatu kanpora pantaila bakoitzean. Aurrerapena jokoaren bitartez lan gogorragoa den zerbaiten aurka talka egin gabe aparkatu lortzean izango duzu.\nHarriketarrak garai autoak zara eta hiriko gune desberdinetan rocamóviles aparkatu behar duzu. Zehaztasunez Parkeak eta puntuazio altuena lortu.\nDinosauro Parking 2\nOndo aztertzeko egoeraz eta logika erabili horia aparkaleku eskuratu ahal izango duzu. Aparkatutako ibilgailu dezake norabide bakar batean mugitzen. Saiatu gutxi mugitzen bezala egiteko.\nUrtearen kontzerturako sarrerak lortu duzu, eta ez dute aparkatuta autoa, presarik, baina kontuz ibili eta ez ezer hit, jakina, ez da inor baino gehiago exekutatu.\nAparkalekuan leku egokian. Saihestu hormak edo beste autoak bertan behera gelditzen. Hartu banderak puntu. Presarik ez denbora asko.\nAutoak aparkatu zure gaitasuna probatzeko. Zure autoa lekuan eta horrela adieraziko duzu aparkatu behar duzu, gogoan lurrean izoztu da hain zaila ez den zerbait egiterik izango da.\nGidatu behar duzu, ontzia lurreratzeko area hasts. Horretarako angelu eta boterea aireratzea egokia aukeratu behar duzu. Begiratu taberna urdin erregai maila esaten dizu eta barra gorria kaskoa indarra da.\nHandia gidaria uste baduzu fun Joko hau da frogatu behar duzu. Talde aparkatu autoa U bidez adierazita piztu aparkalekuaren. Ez dago bigarren aukerarik.\nU txanda aparkalekua\nTrena gidatzeko geltokitik eta aparkatu adierazitako tokian. Lehen bidea erakutsi behar duzu. Erabili menuko aurrera eta atzera palanka azpian. Itzali lokomotora motorra iristean helmugako geltokian duzu.\nParke nire trena\nLaguntza Max autoak aparkatu. Max autoak eramaten eta jartzea auto kolore bereko parke batean, eta ondoren, erdiko taula gakoa hartzen.\nPack The House Parking Packers\nAparkatuta hegazkin iritsiko dira aireportuan bezala. Ondoren haiek aparkatu zuten, argiak goazen dute eraman du aireratzen den. Maila bakoitzean gauza pixka bat zailagoa pasatzen duzu.\nParke nire hegazkina\nPark aparkalekuak ere autoak ahalik eta azkarren markatuta.\nZure bihurgarriak aparkatu behar duzu aurretik denbora edozein objektu ukitzeak gabe doa.\nTalde aparkatu autoa izendatu tokian aurretik denbora agortu. Kontuz, ez direla errepidean leizeak.\nAparkatu eta lan bat lortzeko gidari profesional gisa gaitasunaren proba guztietan pasatzen da.\nUtz ezazu paseo 2 Shanghai\nLaguntza Jack hiru pakete emateko ahalik eta epe laburrenean. When entregatzeko lekua iritsitakoan bizikleta aparkatu behar duzu.\nThe "Cosa Nostra" sartzeko gidari gisa nahi baduzu, zure gaitasun guztiak erakutsi behar duzu. Parkeak non erakutsiko dizu oztopoak edozein sakatuz edo zure aukera galtzen duzu gabe.\nParking Games: zuk erakutsi Nik geroztik denek hori gurpila batekoa zara eta handia skill gidatzeko dute, baina aparkatu badakizu, joko horiek guztiak parkerik zure ibilgailua gidatzeko skill asko ditu leku egokian aparkatu ahal izango dute? egiten da. Batzuetan mugatu, zer zure presioa, denboran zehar hazkundea, eta, batzuetan, lasai tomártelo dituzu mundu. Ibilgailu desberdinak, autoak, kamioiak, tankeak, hegazkinak hainbat joko duzu ... nahiz eta, beraz, inoiz aspertzen eta bildu skill inoiz bada zure egun behar. Ah! Saiatu ez duzu zer, kolpeak asko inguruan duzu ezer kraska eta, egin jolasean ari.\n3. Pixo Cross\n4. Super robot\n7. Bonba pong\n8. Munstro Crusher\n9. Vanilla Pinball\n10. Muturreko ditzan


Ustelarekin dantzan - GARA\nAtertu arte gordeta egon eta neguko jantzita agertu gara Kobetamendiko bigarren jardunera. Sanferminetatik bueltan jaialdiratu zaizkigun britainiarrek badakite orain, musikan ez ezik, eguraldian ere bat egiten duguna beraiekin.\nGurean ez du kanpoan duen sona Kings of Leon taldeak, baina herenegun, euriak euri, 32.000 zale batzeko besteko erakarpen-indarra izan dute. Followilldarrek (hiru anaia eta lehengusu bat dira taldekide) rock musika jorratzen zuten orain hamarkada bat, 2003an «Youth and Young Manhood» debuteko lana ezagutarazi zigutenean, baina apurka-apurka, tximak moztu eta bizarra egitearekin batera, soinua araztu eta gozatu dute; indie-ak ei dira orain. «The Bucket», «Radioactive» -«Come around sundown» azken lanetik ez dute askoz gehiago jo-... gaueko izar nagusiak indartsu hasi eta hit ezagunenekin zarratu du ikuskizuna, «Use somebody» eta, nola ez, «Sex on Fire» kantekin.\nArgi jolas bikaina ekarri dute... festibalzaleak argiztatzeko; Caleb abeslaria izan ezik, taldekideak -bost dira zuzenean- ilun antzean dira-eta. Tarteka rock gitarrak aditzen dira, baita dantza erritmoak eta maitasun baladak ere. Soinua balekoa da eta kanta zerrenda -hogei bat abesti guztira- ondo hautatua du irailean «Mechanical Bull» lan berria argitaratzekoa den taldeak; aurrealdeko zaleak kantari dabiltza, gustura. Bukaeran baina, aspergarri samarrak suertatu ez ote diren zalantza piztu zaigu. Irribarre bakarra ikusi dugu Caleben aurpegian. Hotza da taldea, non dute zirrara?\nZalantza barik, gaueko eta kasik jaialdiko emanaldirik onena ez bada dantzagarriena PiL taldeak eman du. Public Image Ltd. John Lydonek -edo Johnny Rotten (ustela)- 1978an sortu zuen, Sex Pistols taldea hil eta gero. Hiru hamarkada geroago, urte asko mutu egon eta gero, post-punk taldeak eman ditu jaialdiko doinu ausart eta bizigarrienak Kobetamendin. Ikaragarri puztu den Jontxu Ustelek Scott Firth (bikain baxuan), Bruce Smith (baterian) eta Lu Edmonds (gitarrak eta gitarra antzekoak) ditu ondoan. Hasieratik («This is not a love song») bukaerara arte («Rise» eta «Open up») -ikaragarria «Warrior» ere- rave ikaragarria piztu eta zelaiak dantzan jarri dituzte.\nOholtza nagusira jo baino lehen, atarikoan zabaldu eta itxi dugu gaua, une atseginenak ematen dizkiguna. Gary Clark Jr. dotorea entzun dugu lehenengo -berandu hasi da, pilatutako euri ura zela-eta-. Eskola zaharreko blues musika gaurkotzen du, Epiphone zein Stratocasterrari txinpartak atera eta soul ahots leunez. Intro luze baten ostean «Don't Owe You a Thang» kantak ireki du gora eta gora zihoala erdialdean utzi behar izan genuen emanaldia, Kings of Leon hastear zirela eta.\nEta bi talde nagusien artean, Johnny Borrell & Zazou-k bakarkako egitasmoa du bertan aurkezgai, laukote xelebrean. Oholtza gaineko anplifikadore batean ikurrina bat paratu dute; «Kanta batzuk Ipar Euskal Herrian sortuak dira eta euskaraz aurkeztu nahi izan ditu», diosku taldearen izenean mikrofonora hurbildu den neskatoak. 70eko hamarkadako Rolling Stonesen antza dute, eta Them taldea gogorarazi digute soinuan. Dylanen «Man gave names to all the animals» ere eman dute. Borrellek milioika disko saldu ditu Razorlight taldeko abeslari zela, eta Kirsten Dunst («Spiderman») antzezlearen bikote izana da. Prentsa arrosarekin jarraituz, atzo Klaxonsek jo zuela-eta, abeslariaren emazte Keira Knightley («karibetar pirata») ere Kobetamendin ei zebilen herenegun....


Zinegin, ez huts egin! | Enbata\nHarrera / Artikuluak / Ulertu / Gai Berezia / Zinegin, ez huts egin!\nBakea Euskal Herrian: Frantziako presondegien itzulia »\nZinegin, ez huts egin!\nEnbata(E)K EGINA | Argitaratua: 2017/11/13\nAzaroaren 16tik 19ra, Hazparnen, Eihartzea kultur etxeak eta Ttattola gaztetxeak elkarrekin antolatzen dute Zinegin festibalaren 6. edizioak bi helburu ditu. Euskarazko zinemagintzaren ezagutaraztea eta ekitaldi kultural horren karietara euskarazko sorkuntzari buruz eztabaidan aritzea. Mota guzietako filmak ikusten ahalko dira (dokumentalak, animazioak, fikzioak, esperimentalak). Hara jarraian gustu guziendako eskaintzak izanen dituen programazioari buruzko xehetasun guziak.\nAntolatzaileek azpimarratzen dute “arrazoi komertzialengatik, aurtengo film “handienak” ez direla berenganaino heldu, baina beste franko ikusten ahalko direla urte guzietako helburua erdietsi baitute aurten ere: euskarazko zinema sorkuntzaren erakustea. Euskal kulturak eta euskarak zinema ere behar dutelako… eta euskal zinemak publikoa behar duelako!\nKe arteko egunak, Zinegin festibalan (www.zinegin-festibala.eu)\nAurten besteak beste, literatua eta zinema uztartuko dituzte. Alabaina, Koldo Izagirre idazlea, Ke arteko egunak filmaren gidoilari taldekoa, filma beraren aurkeztera jinen da. Bestalde, Patxo Telleria zinemagileak irakatsiko duliteratura-obra bat nola egokitu daitekeen film baten egiteko, eta, azkenik, Joseba Sarrionandia idazleari buruzko filma proiektatua izanen da.\nJin gustian beraz Zinegin Festibalara, Euskal Herriko Zinema eta Dokumental ekoizpena aurkezteko Hazparnen iragaiten den festibalara!\n2017ko ordutegia :\nNortasunak Ekologia Nazioartea Laborantza Eko-soziala Jendartea Iparraldetik Hauteskundeak Politika Hedabideak Euskara


AGINDUA, 2020ko azaroaren 30ekoa, Berdintasun, Justizia eta Gizarte Politiketako Sailburuarena, zeinaren bidez onartzen baita Euskal Autonomia Erkidegoko Justizia Administrazioaren zerbitzura aritzeko aldi baterako langile-beharrak estaltzeko hautagaien zerrenden kudeaketaren gaineko arautegia. - Eusko Jaurlaritza - Euskadi.eus\nAGINDUA, 2020ko azaroaren 30ekoa, Berdintasun, Justizia eta Gizarte Politiketako Sailburuarena, zeinaren bidez onartzen baita Euskal Autonomia Erkidegoko Justizia Administrazioaren zerbitzura aritzeko aldi baterako langile-beharrak estaltzeko hautagaien zerrenden kudeaketaren gaineko arautegia.\nAzpigaia: Lana eta enplegua; Justizia; Gobernua eta herri administrazioa; Funtzio publikoa\n3. artikulua Lan-poltsak kudeatzeko eskumena.\n4. artikulua Jarduteko printzipioak.\n5. artikulua Hautagaien eskubideak eta betebeharrak.\nII. KAPITULUA LAN-POLTSETAN SARTU ETA EGOTEKO BALDINTZAK\n6. artikulua Lan-poltsako kide izateko, hautagaiek honako baldintza hauek bete beharko dituzte, eskabideak aurkezteko epea amaitzen den egunean, eta lan-poltsan dauden bitartean mantendu:\nIII. KAPITULUA LAN-POLTSEN ERAKETA\n7. artikulua Lan-poltsak.\nIV. KAPITULUA LAN-POLTSETAN IZENA EMATEA\n8. artikulua Lan-poltsak irekitzeko deialdiak.\n9. artikulua Eskabideak eta dokumentazioa.\n10. artikulua Lan-poltsen onarpenaren behin-behineko eta behin betiko ebazpena.\nV. KAPITULUA LAN-POLTSEN EGUNERATZEA\n11. artikulua Eguneratzea.\n12. artikulua Merezimenduak.\nVI. KAPITULUA HAUTAGAIEN HURRENKERA ZERRENDETAN\n13. artikulua Lehentasunak zerrendetan.\nVII. KAPITULUA HAUTAGAIEN ARAUBIDE OROKORRA\n14. artikulua Lan-poltsetako hautagaien egoera.\n15. artikulua Lanerako prest egotea.\n16. artikulua Lanerako prest ez egotea.\n17. artikulua Behin betiko baja.\n18. artikulua Jaso nahi diren eskaintzen gaineko zehaztasunak.\n19. artikulua Euskararen ezagutza egiaztatzea.\nVIII. KAPITULUA LAN-POLTSEN KUDEAKETA\n20. artikulua Lanpostu bat betetzeko eskaria.\n21. artikulua Lan-eskaintza jakinaraztea.\n22. artikulua Amatasuna/aitatasuna.\n23. artikulua Zuzeneko aukeraketa, lanpostu bera betetzeko aurreko zuzkidura erabiliz (Erreskatea).\n24. artikulua Kudeatzaile arduradunak.\n25. artikulua Izendapen askeko lanpostuak aldi baterako betetzea.\n26. artikulua Errefortzuko bitarteko langileen izendapena.\n27. artikulua Sindikatuetako ordezkarientzako informazioa.\nIX. KAPITULUA ERRENDIMENDU ESKASAREN EDO GAITASUN FALTAREN ONDORIOZKO PROZEDURA\n28. artikulua Errendimendu eskasaren edo gaitasun faltaren ondoriozko prozedura.\nX. KAPITULUA ENPLEGU PUBLIKOAREN ATARIA\n29. artikulua Enplegu Publikoaren Ataria.\nXI. KAPITULUA DATUEN BABESA\n30. artikulua Datu pertsonalen babesa.\nBotere Judizialaren uztailaren 1eko 6/1985 Lege Organikoak 472. artikuluaren 2. apartatuan xedatzen denaren arabera, presa edo beharrizana dela eta, bitarteko funtzionarioak izendatu ahal izango dira Justizia Administrazioaren funtzionarioen kidegoei dagozkien funtzioak betetzeko, karrerako funtzionarioek ezin bete dituzten kasuan edo bitarteko funtzionarioak izendatzea eragin zuten arrazoiek berdin dirauten kasuan.\nZerbitzuaren beharrak direla-eta bitarteko funtzionarioak izendatzea, karrerako funtzionarioek zerbitzua egoerak eskatzen duen presarekin ematea ezinezkoa den kasuetan, agindu honetan ezartzen diren irizpide objektiboen arabera egingo da, Botere Judizialaren Lege Organikoaren 489. artikuluan xedatutakoarekin bat.\nArau horren babesean eman zuen Justizia Ministerioak Justizia Administrazioko Funtzionarioen Sarbiderako, Lanpostu Hornikuntzarako eta Lanbide Sustapenerako Arautegia onartzen duen abenduaren 7ko 1451/2005 Errege Dekretua:\nMartxoaren 26ko 60/1996 Dekretuak (Eskualdaketetarako Bitariko Batzordearen 1996ko otsailaren 16ko Akordioa onartzen duena) eta martxoaren 15eko 514/1996 Errege Dekretuak (Justizia Administrazioko langileei buruzko funtzioak eta zerbitzuak Estatuko Administraziotik Euskal Autonomia Erkidegora eskualdatzeari buruzkoa) xedatzen dutenez, erkidego honi dagokio arlo horretako funtzioak gauzatzea, Botere Judizialaren uztailaren 1eko 6/1985 Lege Organikoak ezartzen duen moduan.\nEuskal Autonomia Erkidegoko Justizia Administrazioko langileen aldi baterako beharrak betetzeko, 2010eko irailaren 16ko Agindua eman zen, zenbait kidegotan lanpostuak betetzeko, bitarteko funtzionarioak aukeratu, proposatu eta izendatzeko dena; zehazki, honako kidego hauetan: Auzitegiko Medikuen Kidegoan, Prozesu eta Administrazio Kudeaketako Kidegoan, Prozesu eta Administrazio Izapidetzako Kidegoan eta Laguntza Judizialeko Kidegoan. Agindu horren helburua lehen aipatutako abenduaren 7ko 1451/2005 Errege Dekretua garatzea zen, 1. 2. artikuluan adierazten den modura eta, zehatzago, 30. artikuluan, zeinak jarraibide orokorrak ezartzen baititu Justizia Administrazioaren zerbitzuko bitarteko funtzionarioak izendatzea eta kargutik kentzea bidezkoa den kasuetarako, bai eta izendatutakoek bete behar dituzten baldintzak eta haien eskubideak eta betebeharrak ere, Bitarteko funtzionarioak Euskal Autonomia Erkidegoko Justizia Administrazioko organoetan izendatzen direnean, behar besteko arintasunez eta azkartasunez, eta funtziorako sarbidea arautzen duten berdintasun-, merezimendu- eta gaitasun-printzipioetan oinarrituta.\nLan-poltsen kudeaketan orain arte izandako esperientzia aintzat hartuta, egoki ikusi da aldi baterako langile-beharrak estaltzeko hautagaien zerrenden kudeaketari buruzko arautegi berria egitea, kudeaketa eraginkorragoa lortzeko asmoz.\nHautagaiek protagonismo handiagoa dute jaso nahi dituzten eskaintzak zehazteko garaian; izan ere, haiek erabakitzen dute, Administrazioaren aldez aurretiko baldintzarik gabe, lan egin nahi duten edo ez, non eta noiz. Haien esku da, gainera, beren baldintzak noiznahi aldatzea, Justizia Administrazioko Zuzendaritzari jakinarazi beharrik gabe eta haren baiespenaren beharrik gabe.\nJasoko dituzten lan-eskaintzei dagokienez, ez onartzeko eskubidea izango dute, justifikatu beharrik gabe. Bitarteko langile izendatzeari nahiz lan-eskaintzari uko egiteak ez du ekarriko, orain arte bezala, zerrendetatik kanpo geratzea; horren ordez, uko egitearen ondorioa izango da lanerako prestasunik gabeko egoerara igarotzea 18 hilabete baino gehiago luzatuko ez den epealdi batez.\nIzendapenaren hobekuntzari dagokionez, aukera zabaltzen da funtzionarioek eskaintzak jaso ditzaten zerbitzuan ari diren kidegoa ez den beste kidego bateko lan-poltsatik.\nHautagaien eta Justizia Administrazioko Zuzendaritzaren arteko komunikazioari dagokionez, bide elektronikoa da nagusi, eta horrek kudeaketa sinplifikatu eta arintzeko aukera ematen du, eskaintzaren ordutegia zehaztuz eta haren onarpena eta, beraz, hautagaiek haren jarraipena egiteko duten aukera erraztuz.\nAzaldutakoagatik guztiagatik, Botere Judizialaren Lege Organikoan eta Justizia Administrazioko Funtzionarioen Sarbiderako, Lanpostu Hornikuntzarako eta Lanbide Sustapenerako Arautegian ezarritakoarekin bat etorriz, Euskal Autonomia Erkidegoan destinoa duten Justizia Administrazioko Langileen Negoziazio Mahaian ordezkaritza duten sindikatuekin negoziatu ondoren, eta organo eskudunek aginduzko txostenak eman ondoren, honako hau Justizia Administrazioko Funtzionarioen Sarbiderako, Lanpostu Hornikuntzarako eta Lanbide Sustapenerako Arautegia\nAgindu honen xedea da arautzea agindu honen aplikazio-eremuan sartzen diren lanpostuetan aldi baterako zerbitzuak beteko dituzten langileen hautapena, zerbitzu horiek emateko hautagaien zerrenden elaborazioa eta kudeaketa, eta hautatutako pertsonen izendapena edo kontratazioa.\nAgindu honen aplikazio-eremu subjektiboan sartzen dira hurrengo atalean aipatzen diren lanpostuak betetzeko hautagaien zerrendak osatzen dituzten edo osatu nahi dituzten pertsonak.\nAgindu honen aplikazio-eremu objektiboan sartzen da Euskal Autonomia Erkidegoan Justizia Administrazioaren zerbitzuan aritzen diren langileen lanpostuen aldi baterako estaldura, aldi baterako estaldura hori artikulu honen 1. apartatuan aipatzen diren pertsonek bete behar dutenean.\nAplikatuko da, halaber, errefortzuko neurri ezohikoetatik eratorritako beharren aldi baterako estalduraren kasuetan.\nBerdintasun, Justizia eta Gizarte Politiketako Saileko Justizia Administrazioko Zuzendaritzaren eskumenekoak dira lan-poltsen eraketa eta kudeaketa.\nLan-poltsetako pertsonak hautatzean honako printzipio hauek errespetatuko dira:\nLan-poltsak betetzeko deialdien eta eskakizunen publikotasuna.\nAukera-berdintasuna, enplegu publikoa eskuratzeko oinarri orokorrekin eta lanpostuaren eskakizunekin bat etorriz.\nMerezimendua eta gaitasuna, hautagaiak lan-poltsetan sartzeko erabilitako irizpideak eta lan-poltsetako hurrenkera baldintzatzen dutenak.\nGardentasuna, prozesuaren kudeaketari dagokionez.\nArintasuna eta erabilerraztasuna, kudeaketak egitean.\nUrriaren 1eko 39/2015 Legearen (Administrazio Publikoen Administrazio Prozedura Erkidearena) 13. artikuluak aitortzen dituen eskubideak izango ditu hautagaiak Administrazio Orokorraren aurrean.\nHautagaiek Euskal Autonomia Erkidegoko Administrazio Orokorraren egoitza elektronikorako onartutako identifikazio- eta sinadura-bitartekoak erabili beharko dituzte lan-poltsekin lotutako edozein izapide egiteko. Lan-poltsa batean sartzeko nahitaezkoa da posta elektronikoko helbide bakarra eta telefono mugikorreko zenbaki bakarra aurkeztea.\nHautagaiek erantzukizunpeko adierazpen baten bidez bermatu behar dute lan-poltsan sartzeko eta lan-eskaintzak jasotzeko aurkeztu dituzten baldintzak betetzen dituztela. Halaber, eskatu diren baldintzak betetzen dituela adierazten duten egiaztagiriak aurkeztu beharko ditu Administrazioak hala eskatzen dionean, salbu eta Administrazioak dagoeneko egiaztagiri horiek badauzka, edo hautagaiak Administrazioari baimena eman badio erregistroetan kontsulta ditzan.\nErantzukizunpeko adierazpen batean jasotzen den datu edo informazioren bat zehaztasunik gabea edo faltsua bada, edo aurkeztu ez bada, edo Administrazio honi ez bazaio aurkezten deklaratzen dena betetzen dela egiaztatzeko eskatzen den dokumentazioa, ezinezkoa izango da dena delako eskubidea baliatzen jarraitzea, egitate horren berri izaten den unetik bertatik aurrera, hargatik eragotzi gabe izan litezkeen erantzukizun penal, zibil edo administratiboak.\nHautagaiek, erantzukizunpeko adierazpenarekin batera, bertan adierazten diren eskakizunak betetzen direla egiaztatzeko beharrezkoak izan litezkeen erregistroen kontsultak baimentzeko aukera izango dute. Kontsulta baimentzen ez duenak, jatorrizko dokumentazio egokia aurkeztu beharko du berak.\nNazionalitatea: nazionalitate espainiarra izatea.\nAdina: hamasei urte beteak izatea, dagokion kidegoan sartzeko deialdian hemezortzi urteko gutxieneko adina ezartzen denean izan ezik, eta erretiroa nahitaez hartzeko adina ez izatea.\nGaitasuna: hautagaiak lanean hasi nahi duen kidegoari dagozkion eginkizunak betetzeko gaitasun funtzionala izatea.\nDoluzko delituengatik askatasunaz gabetzeko zigorrik jaso ez izana, salbu eta zigor-aurrekariak ezereztea edo birgaikuntza lortu bada.\nEz egotea Administrazio Publikoren baten zerbitzutik banandua, ez eta ebazpen judizialak aginduta kargu edo enplegu publikoetarako desgaikuntza absolutu edo bereziko egoeran ere.\nEzinezkoa da kidego bateko funtzionarioa izanez gero kidego horretako lan-poltsan sartzea.\nAipatzen diren titulazioetako bat izatea edo eskabideak aurkezteko epea amaitu aurretik lortzeko moduan egotea. Atzerrian eskuratutako titulazioak dituzten hautagaiek homologazioaren egiaztagiria edo dagokion baliokidetasun-ziurtagiria eduki behar dute. Betekizun hau ez zaie aplikatuko Europar Batasuneko Zuzenbideko Xedapenen babesean araututako lanbideen arloan lanbide-kualifikazioaren aitorpena lortu duten hautagaiei.\nAuzitegiko Medikuen Kidegorako: Medikuntzako lizentziatura edo gradua.\nProzesu eta Administrazio Kudeaketako Kidegorako: Unibertsitateko diplomatura, gradua, ingeniaritza teknikoa, arkitektura teknikoa edo baliokidea.\nProzesu eta Administrazio Izapidetzako Kidegorako: Batxilergo titulua edo teknikoa edo baliokidea*.\nLaguntza Judizialeko Kidegorako: DBHko graduatu titulua edo baliokidea*.\nKidego hauetan, gainera, Hezkuntzaren 2/2006 Lege Organikoak, maiatzaren 3koak, arautzen dituen Derrigorrezko Bigarren Hezkuntzako Graduatu eta Batxilergo tituluen baliokideak ezartzen dituen EDU/1603/2009 ekainaren 10eko (17ko «BOE») Aginduari men egingo zaio.\nLan-poltsa bakarra eratuko da Justizia Administrazioaren zerbitzura ari diren honako kidego hauetako bakoitzeko:\nProzesu eta Administrazio Kudeaketa.\nProzesu eta Administrazio Izapidetza.\nAipatutako kidego bakoitzeko eratuko den poltsa bakoitzean sartuko dira honako pertsona hauek:\nAgindu honek indarra hartzen duen unean Justizia Administrazioko zuzendariak onartutako azken zerrendako lehenengo lan-poltsan zeuden pertsonak.\nAgindu honek indarra hartzen duen unean Justizia Administrazioko zuzendariak onartutako azken zerrendako bigarren lan-poltsan zeuden pertsonak.\nJustizia Administrazioko zuzendariak egingo du lan-poltsak irekitzeko deialdia, honako inguruabar hauetako bat gertatzen denean:\nAurreikusten denean bete beharreko lanpostuak ezin izango direla bete zerrendetan lanerako prest dauden hautagaiekin.\nUrte horretako oposizioak amaitu ondoren, parte hartu duten eta oposizioaren lehenengo ariketan mozketa-notaren ehuneko 40ko edo gehiagoko puntuazioa lortu duten pertsonak lan-poltsa horretan sartu ahal izan daitezen, haiek hala nahi dutenean.\nErreferentziazko mozketa-nota, nolanahi ere, Euskal Autonomia Erkidegoan ateratzen dena izango da.\nDeialdiak Enplegu Publikoaren Atarian eta www.justizia.eus web-orrian argitaratuko dira. Sektoreko langileen ordezkaritza sindikalari ere jakinaraziko zaizkio deialdiak.\nLan-poltsak irekitzeko deialdi horiek plazaratuko dira, halaber, Lurralde Historiko bakoitzean tiradarik handiena duen komunikabide idatziaren bidez.\nPertsona bakoitzak eskabide bakarra egingo du kidego bakoitzeko, deialdian ezartzen den eran eta epean.\nEskabidean adierazi beharko da ezarritako eskakizun guztiak betetzen direla, eta deialdiari jarraikiz derrigorrean bete beharreko datu guztiak jasoko ditu.\nEskabidearekin batera, honako dokumentu hauek aurkeztu behar dira:\nKidego bakoitzean sartzeko eskatutako edo merezimendu gisa alegatutako titulazioa, edo titulazioa eskatu dela egiaztatzen duen agiria.\nJustizia Administrazioan egindako zerbitzuak.\nLan-poltsan sartzeko adierazten dituen baldintzak betetzen dituela dioen erantzukizunpeko adierazpena.\nEz da beharrezkoa izango Euskal Autonomia Erkidegoan egindako edo aintzat hartutako zerbitzuen egiaztagiriak aurkeztea, ofizioz sartuko baitira. Autonomia Erkidego honetatik kanpo emandako zerbitzuak egiaztatzeko, Justizia Ministerioko Langile Unitateetako Burutzak emandako zerbitzu-egiaztagiria aurkeztuko da, edo Justiziaren arloko eskumenak eskualdatuta dituzten autonomia-erkidegoetan dagozkien organoek emandakoa.\nBestalde, sartu nahi duen kidegoan sartzeko azken deialdiko probak egin zituela eta han lortutako emaitza egiaztatzeko ez da beharrezkoa izango dokumentaziorik aurkeztea, baina alegatu behar izango da. Horren egiaztapena ofizioz egingo du Administrazioak.\nKidego bakoitzean sartzeko eskatzen den titulazioa edo merezimendu gisa alegatutakoa aurkeztea ere ez da beharrezkoa izango; betiere, datuen bitartekotza-plataformen bidez kontsultatzeko baimena ematen bada.\nEskabideak aurkezteko epea amaitu ondoren, Justizia Administrazioko Zuzendaritzak onartutako eta kanpoan utzitako pertsonen behin-behineko zerrenda onartzen duen ebazpena emango du.\nEbazpen hori, behin-behinean onartutako pertsonen zerrenda, baremoa aplikatuta lortutako emaitza osoa eta atal bakoitzari dagokiona, kanpoan utzitako pertsonen zerrenda eta kanpoan geratzeko arrazoia, Enplegu Publikoaren Atarian eta www.justizia.eus web-orrian kontsultatu ahal izango dira.\nEbazpen horren aurka, interesdunek erreklamazioa aurkez dezakete Justizia Administrazio Zuzendaritzaren aurrean, argitaratu eta biharamunetik hasita, hamar egun balioduneko epean.\nErreklamazio horien gaineko ebazpena Justizia Administrazio Zuzendaritzak eman ondoren, onartutako eta kanpoan utzitako pertsonen behin betiko zerrendak onartuko dira.\nEbazpen hori eta onartutako pertsonen behin betiko zerrendak, behin-behinekoentzat adierazitako ezaugarri berekin eta haiek argitaratzeko erabilitako leku beretan argitaratuko dira.\nZerrendak behin betiko onartzen dituen ebazpenaren aurka, gora jotzeko errekurtsoa aurkeztu ahal izango zaio Justiziako sailburuordeari, hilabeteko epean, ebazpena argitaratu eta hurrengo egunetik hasita.\nLan-poltsak eguneratzeko, bertan dauden hautagaien merezimenduen baremazioa eguneratuko da, honako hauen arabera:\nOfizioz eguneratuko dira honako hauek:\nadministrazio honetan emandako zerbitzuak.\nadministrazio honek aintzat hartutako zerbitzuak.\nadministrazio honetan jasota dauden merezimenduak.\ngainerako merezimenduak hautagaiak eskatu ahala eguneratuko dira, horiek egiaztatu ondoren.\nDagokion lan-poltsa eguneratuko da honako inguruabar hauetako bat gertatuz gero:\nLan-poltsa irekitzen denean.\nGutxienez urtean behin, ahal bada lehenengo hiruhilekoan.\nMerezimendu orokorrak eta haien baremazioa honako hauek dira:\nOraingo eskabidearen helburua den lan-poltsari dagokion kidegoan bitarteko langile funtzionario gisa emandako zerbitzu-denbora: puntu 1 zerbitzu-urte oso bakoitzeko, era proportzionalean kontatuz denbora-tarte txikiagoak (0,0027777 eguneko, urte bakoitzari 360 egun dagozkiola).\nOraingo eskabidearen helburua den lan-poltsari dagokion kidegoa baino altuagoa den kidego batean langile funtzionario gisa emandako zerbitzu-denbora: 0,50 puntu zerbitzu-urte oso bakoitzeko, era proportzionalean kontatuz denbora-tarte txikiagoak (0,0013888 eguneko, urte bakoitzari 360 egun dagozkiola).\nOraingo eskabidearen helburua den lan-poltsari dagokion kidegoa baino baxuagoa den kidego batean langile funtzionario gisa emandako zerbitzu-denbora: 0,25 puntu zerbitzu-urte oso bakoitzeko, era proportzionalean kontatuz denbora-tarte txikiagoak (0,0006944 eguneko, urte bakoitzari 360 egun dagozkiola).\nHautagaiak sarbidea eskatzen duen lan-poltsari dagokion kidegoan sartzeko, 2004ko urtarrilaren 1az geroztik oposizio-aldietan egindako hautaketa-probei dagokien ariketa gainditu bakoitzagatik bi puntu jasoko dira, eta enplegu publikoko eskaintza desberdinetan lortutako puntuazioa metatuko da.\nTituluak. Merezimendutzat baloratuko dira kidego bakoitzerako adierazten diren titulazioak, dagokion lan-poltsara sartzeko alegatu diren berberak ez badira:\nLege eta Auzitegi Medikuntzako espezialitatea: 3 puntu.\nPsikiatria, Traumatologia edo Anatomia Patologikoko espezialitatea: 2 puntu, haietako bakoitzagatik.\nProzesu eta Administrazio Kudeaketako Kidegoa.\nZuzenbideko lizentziatura edo gradua: 3 puntu.\nBeste gradu edo lizentziatura batzuk: puntu 1.\nProzesu eta Administrazio Izapidetzako Kidegoa.\nZuzenbideko lizentziatura edo graduko hiru ikasturte oso gainditzea: 2 puntu.\nBeste lizentziatura, gradu edo diplomatura batzuk: puntu 1.\nLaguntza Judizialeko Kidegoa.\nBatxilergoa edo teknikoa edo baliokidea: 0,50 puntu.\nEuskararen ezagutza. Hizkuntza-eskakizunen edo haien baliokideen egiaztapena era honetan baloratuko da:\n1. hizkuntza-eskakizuna: puntu 1.\n2. hizkuntza-eskakizuna: 2 puntu.\n3. hizkuntza-eskakizuna: 4 puntu.\n4. hizkuntza-eskakizuna: 6 puntu.\nZerrendako hautagaien hurrenkera ezarriko da, 12. artikuluan ezarritako baremoen aplikazioan lortutako puntuazioaren arabera, altuenetik baxuenera.\nBerdinketa gertatuz gero, merezimenduetan lortutako puntuazioaren arabera ezarriko da hautagaien hurrenkera. Hala ere, berriz ere berdinketa badago, Justizia Administrazioko Funtzionarioen Sarbiderako, Lanpostu Hornikuntzarako eta Lanbide Sustapenerako Arautegia onartu zuen abenduaren 7ko 1451/2005 Errege Dekretuko 17. artikuluan aurreikusitako zozketaren emaitzari dagokion lehenengo letratik hasten den lehenengo abizenak izango du lehentasuna. Letra horretatik hasten den lehen abizena duen hautagairik ez badago, berdinketa hautsiko da lehen abizena zozketako letraren hurrengo letratik, alfabetoaren hurrenkeran, hasten den hautagaien artean, eta ondoren ere horrela. Puntuazio bera eta lehen abizen bera duten hautagai bat baino gehiago badaude, bigarren abizena hartuko da kontuan, letra horretatik hasita. Letra horretatik hasten den bigarren abizena duen hautagairik ez badago, berdinketa hautsiko da bigarren abizena zozketako letraren hurrengo letratik, alfabetoaren hurrenkeran, hasten den hautagaien artean, eta ondoren ere horrela.\nAgindu honetan ezarritako merezimenduak aintzat hartuko dira behar den moduan eta epean perfekzionatu, alegatu eta egiaztatu badira bakarrik.\nHautagaiek lan-poltsa batean baino gehiagotan sartzeko aukera izango dute, haietan sartzeko baldintzak betetzen badituzte eta eskabidea une egokian egin badute.\nLan-poltsa bakoitzean izango duten egoera, hautagaiek adierazitako lehentasunak aintzat hartuta, honakoa izan daiteke:\nLanerako prest ez.\nEgoera hau desberdina izan daiteke hautagaia sartuta dagoen lan-poltsa bakoitzean, eta egoera aldatu ere egin dezake hautagaiak, noiznahi, Enplegu Publikoaren Atarian. Eskatu eta onartu diren aldaketek eragina izango dute egiten diren egunaren biharamunetik aurrera.\nLanerako prest egongo da eta, ondorioz, lan-eskaintzak jaso ahal izango ditu honako ezaugarri hauek betetzen dituen hautagaiak:\nEz jardutea zerbitzu ematen EAEko Justizia Administrazioarentzat, eta «lanerako prest ez egotea» egoerara igarotzeko eskabidea egina ez izatea.\nEAEko Justizia Administrazioarentzat zerbitzu ematen dagoela, lanpostu bera bete izatea azken hamabi hilabetean, gutxienez, eta zerbitzu ematen ari den kidegoa ez den beste kidego bateko lan-poltsan lanerako prest egoteko egoerara igarotzeko eskabidea egina izatea.\nEz da lanerako prest egongo honako ezaugarri hauek betetzen dituen hautagaia:\nEgoera horretan egoteko eskabidea egin badu, dagokion edo dagozkion lan-poltsetan, Enplegu Publikoaren Ataritik.\nEAEko Justizia Administrazioan zerbitzu ematen jarduten badu (aurreko artikuluko b) puntuan azaldutako kasuan izan ezik).\nLan-poltsa beretik egindako hiru eskaintzari erantzun ez badio, egun desberdinetan, 30 egun naturalen epean. Onartu ez dituen eskaintzen lan-poltsari bakarrik eragingo dio egoera horrek. Kasu horretan, lanerako prest ez egote horrek 3 hilabeteko iraupena izango du. Epe hori igarotzen denean, hautagaiak lan-poltsan duen egoera aldatu ahal izango du web-orritik, eta lanerako prest dagoela jarri.\nLan-eskaintza bat onartu ostean, hari uko egin badio. Lanerako prest ez egote horrek 12 hilabeteko iraupena izango du. Epe hori igarotzen denean, hautagaiak lan-poltsan duen egoera aldatu ahal izango du web-orritik, eta lanerako prest dagoela jarri.\nEsanbidez uko egin badio esleitu zaion lanpostu edo eginkizuna betetzen jarraitzeari. Lanerako prest ez egote horrek 18 hilabeteko iraupena izango du. Epe hori igarotzen denean, hautagaiak lan-poltsan duen egoera aldatu ahal izango du web-orritik, eta lanerako prest dagoela jarri.\neta e) ataletan jasotako uko egiteek eragina izango dute ukoa egin duten kidegoko lan-poltsan bakarrik.\nLan-poltsetatik kanpo geratuko dira eta, beraz, behin betiko baja egoerara igaroko dira, honako hautagai hauek:\nBorondatez eskatu badute.\nAgindu honetako 29. artikuluan arautzen den prozeduraren bat ireki bazaie errendimendu eskasa edo gaitasun faltagatik, eta prozedura hori hiru aldiz amaitu bada kargua uzteko ebazpenarekin.\nLan-poltsa horri dagokion kidegoan sartu badira funtzio publikora, karrerako funtzionario gisa, une bakoitzean indarrean egon diren lan-poltsetan sartu ostean.\nZehapen bidez zerbitzutik kendu edo kargua utzarazi bazaie diziplina arrazoiengatik, edo desgaikuntza bereziko zigorra ezarri bazaie eta ondoren berriro gaikuntza eman ez bazaie.\nDesgaikuntza absolutuko zigorra ezarri bazaie.\nNahitaezko erretirorako adinera heldu badira edo borondatezko erretiroa aitortu bazaie.\nLan-poltsan sartzeko eskatutako baldintzaren bat edo alegatutako inguruabarren bat falta bada edo faltsua bada, hasieratik edo ondoren gertatua.\nAzken 10 urteetan lanerako prest ez daudela agertu badute.\nEzintasun iraunkor osoa edo absolutua aitortu bazaie, eta horrek ez badie eman lanpostua gordetzeko eskubidea.\nEz badituzte bete 5. artikuluan adierazitako betebeharrak.\nBehin betiko bajaren adierazpena Justizia Administrazioko zuzendariaren ebazpen bidez gauzatuko da, eta interesdunari jakinaraziko zaio Enplegu Publikoaren Atariaren bitartez.\nHorren arrazoia a), b) edo c) apartatuetan jasotakoa bada, behin betiko bajak eragina izango du hautagaiak esanbidez uko egin dion lan-poltsan edo karrerako funtzionario izendatu zuten kidegoari dagokion lan-poltsan bakarrik. Bajaren arrazoia g) edo h) apartatuetakoa bada, kasuan kasuko zerbitzuak emateko hautatua izan deneko lan-poltsan izango du eragina bajak. Bajaren arrazoia d), e), f), i), edo j) apartatuetan azaldutakoren bat bada, pertsona hori sartuta dagoen lan-poltsa guztietan emango zaio baja.\nJaso nahi dituen lan-eskaintzen gaineko datu batzuk zehaztu ditzake hautagaiak, Enplegu Publikoaren Ataritik. Zehaztasunak alderdi hauei buruzkoak izango dira:\nZehaztapen horiek era desberdinean ezar daitezke lan-poltsa bakoitzean.\nHautagai berriak lan-poltsan sartzen diren unean, artikulu honetako hurrengo apartatuetan lehentasunez ezartzen den aukera zehaztuta izango du.\nZehaztasunak aldatzeko aukera izango du interesdunak, Enplegu Publikoaren Atarian. Aldaketa horiek egiten diren egunaren biharamunetik aurrera izango dituzte ondorioak.\nEdozein iraupen: zerbitzuak emateko lan-eskaintzak jasoko ditu, kontratuaren edo izendapenaren iraupen zenbatetsia edozein dela ere. Aukera hori agertuko da lehentasunez.\n6 hilabetetik gorako iraupen zenbatetsia: iraupen zenbatetsia 6 hilabetetik gorakoa duten zerbitzuak bakarrik eskainiko zaizkio. Horrelakotzat jotzen dira lanpostu hutsak eta zerbitzu-eginkizun bat eskuratu duten titularren lanpostuak.\nHorrelakotzat joko dira, halaber, beste hainbat ordezkapen edo izendapen, kasuan kasuko inguruabarren arabera.\nHala ere, inoiz ez da bermatuko lanpostuan irautea 6 hilabete baino gehiago.\nEdozein lanaldi mota. Une horretan bete beharreko ordezkapen guztiak eskainiko zaizkio. Aukera hori agertuko da lehentasunez.\nOhiko lanaldia: ordutegi normalizatuko zerbitzuak.\nLanpostuen zerrendetan guardiak egitea barne dutela adierazten diren lanpostuetako lanaldia, Botere Judizialaren uztailaren 1eko 6/1985 Lege Organikoaren 500.5 artikuluarekin bat.\nLan-poltsan sartzen den hautagaiak jaso nahi dituen eskaintzen eremu geografikoa mugatu ahal izango du; hots, hautagaiak zehaztu duen eremu geografikoan sartzen diren zerbitzuak bakarrik eskainiko zaizkio. Honako hauek izan daitezke eremu geografikoak:\nLurralde Historiko bat edo gehiago.\nBarruti Judizial bat edo batzuk.\nLurralde-eremuen arteko aukera guztiak.\nZerrendan sartzen den unean hautagaia Euskal Autonomia Erkidegoan «lanerako prest» egoeran agertuko da.\nJustizia Administrazioko zuzendariak aldian-aldian kontsultatuko du Euskara Tituluen Erregistro Bateratua, hautagaien euskara-ezagutzaren egiaztagiriak eguneratzeko eta lan-eskaintzen komunikazioetarako aintzat hartu ahal izateko.\nEuskararen ezagutza egiaztatu bada baina lehen aipatutako erregistroan ageri ez bada, Justizia Administrazioko Zuzendaritzari eskatu behar zaio aintzat hartzeko, dagokion jatorrizko titulua erakutsiz.\nLanpostu bat bete behar denean, Justizia Administrazioko abokatuek, Auzitegiko Medikuntzako Euskal Institutuko zuzendariordetzek edo lurraldeko fiskaltzek eskatuko diote Justizia Administrazioko Zuzendaritzari, hark ezartzen duen prozedurari jarraikiz, pertsona bat izenda dezan, lanpostuen zerrendan ageri diren baldintzetatik zein bete behar dituen ere adieraziz, lanpostu horrek baldintza espezifikoren bat eskatzen duenean.\nEskakizuna jaso ondoren, Justizia Administrazioko Zuzendaritzak aldez aurretik erabakiko du, lanpostu hutsa denean edo titularraren ordezkapena denean, behar hori karrerako funtzionarioek beteko duten, zerbitzu-eginkizun, behin-behineko atxikipen edo ordezkapen bertikala eginez arautzen den terminoetan edo, azken buruan, bitarteko funtzionarioen bidez beteko ote den.\nJustizia Administrazioko Zuzendaritzak zerbitzu horren beharrak zehazteko egokiak iruditzen zaizkion datuak eskatuko ditu eta, horien arabera, hautagaia aukeratuko du, lan-poltsako lehentasunen hurrenkera errespetatuz.\nLanpostuak betetzea betiere zerbitzu-beharren menpekoa eta aurrekontuan dagoen diruaren araberakoa izango da.\nLan-eskaintzen jakinarazpenak, oro har, hautagaien karpetan egingo dira, eta jakinaraziko zaie eskura jarri direla, telefonoz, posta elektronikoz, telefono mugikorrera SMS bat bidaliz edo berehala eta arin komunikatzeko aukera ematen duen beste edozein bitarteko elektroniko erabiliz.\nKomunikazio hori bidaliko zaie dagokion lan-poltsan lanerako prest dauden, baldintza guztiak betetzen dituzten eta lan-eskaintzaren espezifikazioak dituzten hautagaiei. Eskaintza zenbat pertsonari bidaliko zaien erabakiko da eskaintzaren ezaugarriak, lan-poltsaren ezaugarriak eta aurretik lan-poltsa horrekin izan den esperientzia kontuan hartuta, helburua betiere eskaintza esleitzea baita.\nEskakizun bereziko lanpostuak betetzeko eskaintza egingo zaie lanpostuen zerrendan ezarritako baldintzak betetzen dituzten hautagaiei bakarrik.\nEskaintza jasotzen duten langileek eskaintza onartzen duten ala ez erabaki beharko dute. Erantzuna jakinarazpenean adieraziko den gehieneko epean eman beharko da, eta erantzuna esleipena onartzen dela ulertuko da.\nOro har, lan-eskaintzak hautagaien eskura jarriko dira 08:30etik 10:00etara eta interesdunek lan-eskaintza jakinarazten zaion eguneko 14:00ak baino lehen erantzun behar dute. Eskaintza onartzeko, hautagaiak sinadura elektronikoa ere jarri beharko du.\nLanpostu bat edo bat baino gehiago onartzeak ez du esan nahi horietakoren bat esleituko zaionik hautagaiari.\nEskaintza epe barruan onartu duten hautagai guztien artean, lan-poltsan hurrenkera onena duenari esleituko zaio eskaintza.\nEskaintza anitza izan daiteke, hau da, lanpostu bat baino gehiago esleitu ahal izango zaizkio, eta kasu horretan hautagaiak bere lehentasunen arabera hurrenkeran jarri beharko ditu.\nHala ere, hautagaiak interesik ez balu eskaintzen zaizkion lanpostu guztietan, eskuratzeko interesatzen zaizkionak bakarrik jarri beharko ditu hurrenkeran.\nEpe barruan onarpenik jasotzen ez bada, lan-eskaintza berriz egingo zaie lan-poltsako hurrengo hautagaiei, zerrendako hurrenkeraren arabera.\nLan-eskaintzak gutxienez honako informazio hau eman behar du:\nLan-eskaintzaren zenbakia, eguna/hila/urtea adieraziz.\nLanpostuaren izendapena, kodea, dotazioa eta, hala badagokio, noiz berezitu den.\nDestinoko zentroa / Lantokia.\nPrestazioaren iraupen zenbatetsia (6 hilabetetik gorakoa edo ez).\nLanean hasteko aurreikusi den eguna.\nEsleipena egin ondoren, Enplegu Publikoaren Atarian argitaratuko da.\nOrdezkapen bat eskaintzen zaionean Gizarte Segurantzaren arautegiak amatasun eta aitatasun prestazioa aitortzen duen aldian dagoen langileari, eskaintza onartu ahal izango du baldintza hauetan:\nEskaintza onartzen bada, eskaini den dotazioa gorde egingo da, baina pertsona hori ez da benetan lanean hasiko; hau da, eskaini den lanpostuari lotuta egongo da, baina aldi baterako absentzia egoeran.\nAmatasuna edo aitatasuna baliatzeko nahitaezko asteak igaro ondoren, eta amatasun edo aitatasun baimenaren gehienezko iraupenaren mugarekin, kasu horretan bada, edo dagoen egoeraren arabera egokitzen zaizkion bestelako baimenen epemugarekin, interesdunak onartutako lanpostuan hasteko eskatu ahal izango du, eta bitarteko funtzionario izendatua izango da.\nInteresdunak lanpostuan hastea ezarritako epean eskatzen ez badu, lanerako prest ez daudenen egoerara igaroko da deitu zioten lan-poltsan, 12 hilabeteko epe batez.\nBulego edo zerbitzu judizial bateko lanpostu bateko bitarteko funtzionario batek lanpostua uzten duenetik sei hilabete baino gutxiago igaro eta berriz ere ezaugarri berak dituen lanpostu bat betetzeko beharra sortzen bada, pertsona hori bera izendatu ahal izango da, hark aurretik baiezkoa eman badu, eta bulego edo zerbitzu horretako arduradunak hala eskatzen badu. Hautagaiak deialdiari uko egiteak ez du eraginik izango lan-poltsan duen egoeran.\nHautaketa zuzen hori behin bakarrik egin ahal izango da lan-poltsa batean sartzen denetik, eta lan-poltsa horretako gainerako lan-poltsetan ere izango du eragina.\nKudeatzaile arduradunerako lehiaketa espezifiko baten edo zerbitzu-eginkizun baten deialdia hutsik geratzen bada, Justizia Administrazioko Zuzendaritzak, prestakuntza espezifikoa eta lanpostuan duen esperientzia kontuan hartuta, Prozesu eta Administrazio Kudeaketako Kidegoaren lan-poltsatik, lurralde-eremu horretan baldintza guztiak betetzen dituen lehenengo hautagaia izendatu ahal izango du.\nHala ere, lanpostu horien ezaugarriak kontuan hartuta, lurralde-eremu horretako zerrendetan dauden lehenengo bost hautagaiak deitu ahal izango dira, proiektu bat elaboratu dezaten, eta horren bidez ebaluatu ahal izango da zer-nolako trebetasuna duten diagnostikorako eta konponbideak diseinatzeko, baliabideen planifikazioaren estrategietan, eta helburuak betetzeko irizpideen eta tekniken aplikazioan. Proiektu horren ebaluazioan gehienez 30 puntu emango dira, eta puntuaziorik altuena lortzen duen pertsona hautatuko da, lan-poltsako hurrenkerari erreparatu gabe.\nLan-poltsetako pertsonak aukeratu ahal izango dira izendapen askekoak diren lanpostuetarako, baldin eta aldez aurretik deialdia egin bada eta deialdia hutsik geratu bada, hautagairik egon ez delako, hautagaiek eskatzen diren baldintzak betetzen ez dituztelako edo hautagaietako batek ere ez duelako gainditu hautaketa-prozesua.\nKasu horretan, lanpostua atxikita dagoen sailak egingo du aukeraketa, lanpostuaren kidegoko lan-poltsan dauden pertsonen artean, hurrenkerari jarraitu beharrik izan gabe.\nJustizia Administrazioko organoei laguntza emateko neurrien markoan, lan-zama berezia edo prozeduretan ezohiko atzerapena jasaten duten aldietarako, Justizia Administrazioko Zuzendaritzak baimendu ahal izango du, agindu honetan ezartzen denaren arabera, organo hori errefortzuko bitarteko funtzionarioak izendatuta hornitzea, betiere aurrekontuek horretarako aukera ematen badute.\nHornikuntza hori lortzeko, laguntza eskatu duen organoak justifikatu beharko du bere egoerari aurre egiteko dituen baliabideak eskasak direla eta organo eskatzaile horrek zehaztu eta finkatu behar dituen helburu zehatzak betetzea galarazten duela. Helburuak organo horiek proposatuko duten jarduketa-plan batean jasoko dira, eta han zehaztu beharko da errefortzuko bitarteko funtzionarioek egingo duten lana eta neurri horren gehienezko iraupen zenbatetsia. Eskakizun horiek bete ezean, eskaera ez da izapidetzeko onartuko. Ematea balioetsi eta errefortzuaren beharra egiaztatu ahal izateko, Justizia Administrazioko Zuzendaritzak beharrezkoak iruditzen zaizkion txostenak eskatu ahal izango ditu.\nErrefortzuko langileak izendatu ahal izango dira, halaber, organo baten plantilla handitzeko prozesua tramitatzen den bitartean, betiere izendapen horiek egiturazko arrazoiek justifikatzen badituzte, eta ez koiunturazko arrazoi hutsek.\nErrefortzuko bitarteko langileak dagokion lurralde historikoko idazkari koordinatzaileari eskatuko zaizkio, eta hark aldeko txostena eman behar du. Eskabidearen gaineko txostena egin ondoren, idazkari koordinatzaileak eskabidea Justizia Administrazioko Zuzendaritzari igorriko dio; hark eskatu ahal izango du, aztertu aurretik, beharrezkoa iruditzen zaion edozein daturen gaineko txostena, eta errefortzua egokia iruditzen bazaio, horren helburua eta beharrezkoa den iraupena aztertu ondoren, hautagaia izendatuko du, aurreko artikuluetan ezarritakoaren arabera.\nFiskaltzaren kasuan, eskabideak lurraldeko fiskalen bidez igorriko dira, eta Auzitegi Medikuntzako Euskal Institutuaren eskabideak dagokion zuzendariordearen bidez; betiere, eskabideen aldeko txostena erantsi bazaie.\nAgindu honetan ezarritako irizpideekin bat eginez, Justizia Administrazioko Zuzendaritzak ebazpena emango du errefortzuko bitarteko langileak izendatzeko eskariari buruz, eta eskaria egin duen organoari jakinaraziko dio.\nNolanahi ere, idazkari koordinatzaileak edo aldeko txostena eman duen organoak hiru hilabetean behin ebaluatu beharko ditu jarritako errefortzuak, aurrera jarraitu behar duten edo ez, eta Justizia Administrazioko Zuzendaritzari helarazi beharko dio. Gainera, izendapena amaierara iritsita, Justizia Administrazioak errefortzua jartzea justifikatu zuten helburuen betetze-mailaren eta egindako lanaren gaineko txostena eskatu ahal izango du.\nJustizia Administrazioko Zuzendaritzak eremu horretan ordezkari gehien duten sindikatu-erakundeei jakinaraziko dizkie egiten diren lan-eskaintzak, izendapenak, kargu-uzteak eta lan-poltsatik kanpo geratzeak. Sindikatu-erakunde horiek, gainera, bitarteko funtzionarioen izendapenerako egiten diren proposamen-espedienteetan jarraitutako irizpideei buruz egokia iruditzen zaien informazioa eskatzeko aukera izango dute.\nBitarteko funtzionarioen kargugabetzea xedatu ahal izango da honako arrazoi bat tartean denean:\nErrendimendu eskasagatik, betiere inhibizioa ekartzen ez badu.\nEmandako eginkizunak betetzea eragozten dion gaitasun falta nabarmena agerikoa denean.\nBitarteko funtzionarioen kargugabetzea, arrazoi horietako baten ondorioz, prozedura administratibo kontraesankor baten bidez egin behar da, ez diziplinazkoa, ondoko atal hauetan ezartzen den prozeduraren arabera.\nArduradun funtzionalak noiznahi igor diezaioke Justizia Administrazioko Zuzendaritzari dagokion lantokian zerbitzua ematen ari diren bitarteko funtzionarioen balorazio-txosten bat, haien kargugabetzea eskatuz, artikulu honetan aipatzen diren arrazoietako bat tartean denean. Eskabidearen oinarrian dauden egintza zehatzak jaso behar ditu txosten horrek, eta arrazoiak ere bai.\nBalorazio-txostena ikusita, Justizia Administrazioko Zuzendaritzak dagokion prozedura hasteko ebazpena eman behar du, eta, balorazio-txostenarekin batera, dagokion funtzionarioari jakinaraziko zaio, hark, jakinarazpena jaso eta hamar egun balioduneko gehieneko epean, alegazioak formulatu ahal izan ditzan eta egokia iruditzen zaion dokumentazioa aurkezteko, edo bere eskubideak defendatzeko egokiak iruditzen zaizkion frogak egin daitezen eskatzeko aukera izan dezan.\nBitarteko funtzionarioak prozeduran jarduteko aukera izango du, abokatuen laguntzaz edo berak nahi dituen ordezkari sindikalen laguntzaz.\nIzapide horiek beteta, dagokion ebazpen-proposamena formulatuko da eta bitarteko funtzionarioari helaraziko zaio, hark, espedientea ikusita, hamar egun balioduneko epean, egokiak iruditzen zaizkion alegazioak egin ditzan.\nJustizia Administrazioko Zuzendaritzak dagokion ebazpena emango du, eta interesdunari eta haren destinoko organo edo unitateari jakinaraziko zaie, eta haren bitartez adostu beharko du aukera hauetako bat:\nBitarteko funtzionarioaren errendimendu eskasa edo gaitasun falta sumatu ez dela adieraztea. Kasu horretan, zerbitzua ematen jarraituko du dagokion organoan edo unitatean.\nBitarteko funtzionarioaren errendimendu eskasa edo gaitasun falta berrestea eta haren kargugabetzea xedatzea.\nProzedura tramitatzen den bitartean, bitarteko funtzionarioak uzten badu prozedura hasi zenean betetzen zuen lanpostua, prozedurak aurrera jarraituko du, Justizia Administrazioko Zuzendaritzak ebazpen bidez amaiera ematen dion arte.\nArtikulu honetan ezarritako prozedurak ezin du iraun hiru hilabetetik gora, hasiera egunetik kontatuta. Epe hori igarotzen bada berariazko ebazpenik eman gabe, iraungi egingo da. Interesdunari egozten zaion arrazoiren batengatik prozedura gerarazi bada, ez da iraungiko.\nJakinarazitako egintzetatik diziplina-erantzukizuna erator daitekeela ulertzen bada, artikulu honetan arautzen den prozedura ez da inolaz ere irekiko.\nEnplegu Publikoaren Ataria da Justizia Administrazioko Zuzendaritzaren eta lan-poltsetan dauden hautagaien arteko komunikazioak eta jakinarazpenak egiteko sortutako gunea, EAEko Justizia Administrazioaren zerbitzura aritzeko dauden langile-beharrak estaltzeko. Halaber, iragarki-taula ere bada, bertan jartzen baitira lan-poltsak eta hautagaiak kudeatzeari lotuta dauden argitalpen guztiak.\nEnplegu Publikoaren Atarian poltsen eduki espezifikoak eskuratzeko, hautagaiak Euskal Autonomia Erkidegoko Administrazio Publikoaren egoitza elektronikoan onartutako identifikazio eta sinadura elektronikorako bitartekoetako bat eduki beharko du.\nGainera, kudeaketa jakin batzuk eskatzeko edo lan-eskaintzak onartzeko sinadura digitala sartu behar izango du. Enplegu Publikoaren Atariaren bidez jakinaraziko da noiz behar den sinadura digitala kudeaketaren bat burutzeko.\nLangileen aldi baterako beharrak estaltzeko hautagaien zerrenden kudeaketarako prozeduran, datu pertsonalak Berdintasun, Justizia eta Gizarte Politiketako Saileko langileen fitxategian tratatuko dira; Berdintasun, Justizia eta Gizarte Politiketako Saila bera da fitxategiaren administrazio-organo arduraduna, eta aukera ematen du datuok eskuratzeko, zuzentzeko, datuen aurka egiteko, ezabatzeko («ahaztua izateko eskubidea»), datuen tratamendua mugatzekoa, datuen eramangarritasunaren gainekoa eta tratamendu automatizatuan soilik oinarritutako erabaki baten jomuga ez izatekoa, Justizia Administrazioko Zuzendaritzara jota.\nGai horri lotutako informazio-klausula bat jarriko da Enplegu Publikoaren Atarian, erakunde publikoek dituzten datu eta fitxategi pertsonalak babesteko araudian xedatutakoa betez.\nJustizia Administrazioko Zuzendaritza da aldi baterako lanpostuak hornitzeko ardura duen organoa, eta bertako funtzionarioek sekretua gorde behar dute eskura dituzten datu pertsonalei dagokienez.\nLan-poltsetako zerrenden publikotasunak, urteko birbaremazio-prozesuaren emaitzek eta Enplegu Publikoaren Atarian argitaratzen diren gainerako zerrendek jasoko dituzte publikotasun eta gardentasun printzipioak betetzeko behar diren gutxieneko datu pertsonalak bakarrik, eta erreklamazioak eta errekurtsoak jartzeko doi behar den epean mantenduko dira.\nZerrendek klausula bat edukiko dute ohartarazteko bertan datu pertsonalak ageri direla, datuak babesteko gaur egungo legedia betetzen dutela eta helburu bakarra dela publikotasuna ematea eta, hala egokitzen denean, hautagaiei jakinaraztea. Horrez gain, informazio-paragrafo bat ere edukiko dute adierazteko informazio hori ez dela publikoarentzat zabalik dagoen iturria, eta ezin izango dela erreproduzitu ez osorik ez zatika, ez transmititu, ez informazioa errekuperatzeko inongo sistema erabilita erregistratu, dagokien hautagaiek horretarako baimenik eman gabe.\nLEHENENGO XEDAPEN GEHIGARRIA. Lan-poltsak zabaltzea.\nKidego bakoitzari dagokion lan-poltsan lanerako prest dagoen hautagairik ez badago, hautagaia bilatu daiteke enplegu-zerbitzu publikoetan nahiz beste administrazio publiko batzuetako lan-poltsetan, haietan dauden pertsonen lagapena haien arautegietan aurreikusia badago.\nHautagai bat baino gehiago proposatuz gero, lehenengo abizenaren lehenengo letraren arabera jarriko dira hurrenkeran, Justizia Administrazioko Funtzionarioen Sarbiderako, Lanpostu Hornikuntzarako eta Lanbide Sustapenerako Arautegia onartu zuen abenduaren 7ko 1451/2005 Errege Dekretuko 17. artikuluan aipatzen den zozketaren emaitzari dagokion letratik hasita. Letra horretatik hasten den lehen abizena duen hautagairik ez badago, berdinketa hautsiko da lehen abizena zozketako letraren hurrengo letratik, alfabetoaren hurrenkeran, hasten den hautagaien artean, eta ondoren ere horrela.\nEnplegu-zerbitzu publikoek edo beste administrazio publiko batzuek hautagaiak proposatzeak ez du sortuko ez eskubiderik, ez espektatibarik.\nXedapen honetan aurreikusitakoaren ondorioz Euskal Autonomia Erkidegoko Justizia Administrazioan zerbitzuak ematen dituzten langileak, zerbitzuak amaitzen diren unean, dagokien kidegoko lan-poltsan sartuko dira, zerrendaren amaieran, hurrengo birbaremazio-prozesura arte.\nBIGARREN XEDAPEN GEHIGARRIA. Administrazio Publikoen arteko lankidetza.\nJustizia Administrazioko Zuzendaritzak bere eremuko lan-poltsetan sartuta dauden hautagaien zerrenda EAEko beste herri-administrazio edo erakunde publiko batzuen eskura ipini ahal izango du, instituzio horiek hala eskatzen badiote; betiere, zerrendetako hautagaiek beren datuak lagatzeko baimena ematen badute.\nEskaera horiei emango dien erantzuna lan-poltsetan lanerako prest dauden hautagaien araberakoa eta EAEko Justizia Administrazioan dauden langile-beharren araberakoa izango da.\nLEHENENGO XEDAPEN IRAGANKORRA. Behin betiko zerrendak.\nEuskal Autonomia Erkidegoko Justizia Administrazioaren zerbitzura aldi baterako aritzeko langile-beharrak estaltzeko hautagaien behin betiko zerrendak agindu honetan ezarritako baremazioaren arabera argitaratu arte, oraingo lan-poltsek izango dute indarra.\nBIGARREN XEDAPEN IRAGANKORRA. Lan-eskaintza jakinaraztea.\nLan-eskaintzen jakinarazpenak telefonoz egiten jarraituko da lan-poltsa berriak indarrean sartu eta birbarematu arte. Une horretan, 21. artikuluan xedatutakoaren arabera jokatuko da.\nHIRUGARREN XEDAPEN IRAGANKORRA. Prestakuntza.\nLan-poltsetan dauden hautagaiek, Justizia Administrazioaren zerbitzura dauden langileentzat erreserbatutako lanpostuetan gutxienez sei hilabeteko zerbitzua eman behar dute lan-eskaintza bat onartzeko, edo prestakuntza orokorreko ikastaro bat egin eta dagokion proba gainditu beharko dute. Justizia Administrazioko Zuzendaritzak jarriko du haien eskura ikastaro hori, www.justizia.eus. web-orrian.\nEra berean, dagokien kidegoan edo goragoko beste batean zerbitzua eman ez duten hautagaiek, jurisdikzio-ordena zibilean (soziala, administrazioarekiko auziak) edo penalean, prestakuntza-ikastaro bat egin beharko dute, on-line edo presentziala, jurisdikzio horietan ordezkapenen eskaintzak jaso ahal izateko.\nPrestakuntza-ikastaro horiek Justizia Administrazioko Zuzendaritzak antolatuko ditu, eta hautagai horien eskura jarriko ditu www.justizia.eus web-orritik, eta nahitaezko proba egin beharko da ebaluatzeko eta gainditua edo ez gainditua den ebazteko. Hautagaiak ez du jurisdikzio-ordena horietarako deialdia jasotzeko eskubiderik izango, dagokion deialdia gainditzen ez duen bitartean.\nXedapen honetan ezarritakoak indarra izango du behin-behinean, Prestakuntza Plana egin arte.\nXedapen hauek indargabetuta geratzen dira:\nJustizia eta Herri Administrazioko sailburuaren 2010eko irailaren 16ko Agindua.\nJustizia eta Herri Administrazioko sailburuaren 2014ko maiatzaren 19ko Agindua.\nJustizia Administrazioko Zuzendaritzari baimena ematen zaio agindu hau aplikatzeko beharrezkoak izan daitezkeen instrukzio nahiz ebazpen guztiak emateko.\nZuzendutakoa: HUTS-ZUZENKETA, honako agindu honena: Agindua, 2020ko azaroaren 30ekoa, Berdintasun, Justizia eta Gizarte Politiketako sailburuarena, zeinaren bidez onartzen baita Euskal Autonomia Erkidegoko Justizia Administrazioaren zerbitzura aritzeko aldi baterako langile-beharrak estaltzeko hautagaien zerrenden kudeaketaren gaineko arautegia.\nIndargabetzen du: AGINDUA, 2014ko maiatzaren 19koa, Herri Administrazio eta Justiziako sailburuarena, Justizia eta Herri Administrazioko sailburuaren agindu bat aldatzen duena. Azken agindu horren bidez, zenbait kidegotan lanpostuak betetzeko, bitarteko funtzionarioak aukeratu, proposatu eta izendatzen dira, honako kidego hauetan: Auzitegiko Medikuen Kidegoan, Prozesu eta Administrazio Kudeaketako Kidegoan, Prozesu eta Administrazio Izapidetzako Kidegoan eta Laguntza Judizialeko Kidegoan.\nIndargabetzen du: AGINDUA, 2010eko irailaren 16koa, Justizia eta Herri Administrazioko sailburuarena, zenbait kidegotan lanpostuak betetzeko, bitarteko funtzionarioak aukeratu, proposatu eta izendatzeko dena; zehazki, honako kidego hauetan: Auzitegiko Medikuen Kidegoan, Prozesu eta Administrazio Kudeaketako Kidegoan, Prozesu eta Administrazio Izapidetzako Kidegoan eta Laguntza Judizialeko Kidegoan.


Itsu-mandoka - Jon Cazenave\nHaur bat zuhaitzetan\nHaurra oren bat jeiki aintzin, emazteak ibiltzen hasi ziren gaineko logelan eta jin zelarik goizero bezala aitona ohean sartu geroztik bere "attitti maitia" agurtzeko, amak bidea hetsi zion, eta ate aintzinean esplikatu "attitti" joana zela, etzuela gehiago ikusiko, beste nonbait egonen zela oraidanik.\nHaurra, loaren pizua oraino begietan, orroaz hasi zen, xuxen konprenitu gabe aitonari gertatua; eskalerak tiroa bezala jautsi zituen supazter zokoan sartzeko, nigarrek daldaran atxikitzen ziotelarik gorputz guzia.\nKanpoan, izotzak bazterrak preso zituen aztaparran, bizi osoa iduriz gelditua.\nLanak eginik etorri zelarik, aitak altzoan hartu zuen, bulta bat mintzatu ziren biak buruz buru eta bai auzo bai familiaren joan jina hastean, haurra etzen gehiago nigarrez ari. Musuak, eta okasione hits hortan aditzen diren ele eskasak, hitz zoroak sofritu zituen, deusik erran gabe.\nEguerditan, jatekoa ezin hunkiz, kafesne handi batekin gelditu zen. Apeza agertu zitzaien hiruak irian, otoan jina, denbora berean lehen auzoak gurutza ekartzen zuela; gero bakotxak, belauniko, musu bat emaiten burdinezko jesusi.\nAfal ondoan, haurra denetan bilatu zuten, biharamunean eskola zuelakotz... "dena den zer eginen du haur horrek goiz guzian handien zangoetan" ...apezak arratsaldeko hiruetan ezarriak baitzituen ehorzketak.\nDebaldetan, etxea miatu zuten.\n— Non duzu anaia?\n— Intzaur ondoaren gainean...\n— Zer debru egiten dizu gain hortan, hotzak hilen dizu!\n— Aitak erran baitio aitona zerura joan beharra dela, ikusi nahi dizu igaiten...\n— Ze zozoa! Zer erran diok haur horri, habil biltzera to orain!\n© Jon Cazenave


Hernaniko Txistulariak: enero 2012\nTxistulariak Donostiako Danborradan\nA ze nolako ezusteko zirarragarria!\nHernaniko Musika Eskolako Txistulariak, Donostiako beste hainbeste txistulariekin batera, UR-KIROLAK arraun elkarteko danborradaren musikari gisa aritu dira bart gauean.\nBitxia benetan Txaranga ordez Txistulari taldea entzutea. Bejondeizuela!\nUrte asko da URKIko danborrada ateratzen dela, 60 urtetik gora eta beti txistulariekin atera izan da. Antton Mendizabal "beteranoena", berez donostiarra baino Oiartzunen bizi, beste hirurak Azparnekoak dira, urtero etortzen da Iparraldetik taldetxo bat, eta beste gaiñontzeko guztiyak hernaniko txistu taldean dabiltzanak, Patri Arozena loiolatarra, Josu, Iker, Jon, Leire, Iñaki, Aritz...\nEgilea: Goizetik noiz 4:12 0 iruzkinak\nTag: besteak, danborrada, HME\nUrteko aurreneko kalez kale kantari\nUrte berria hasi degu eta honekin Kalez Kale Kantarik ez du krisia zer dan ezagutzen; tira bai, gazteen partaidetzari dagokion krisia sufritzen du noski.\nAurreko urteetan hasitakoarekin jarraituz, hilabete guztietako bigarren larunbateetan izaten da zita eguerdiko 12etan Plaza Berrin.\nErregeak Datoz. Aurten euripean\nErregeak datoz presaz Belena,\nguk bila dezagun, ahal dan lehena.\n1.Ate txokoan oilar bi,\nbatak bestea dirudi,\nzu zera zeruko erregina. 2.Atean eder epelez\natal burua zilarrez,\nnagusi jauna, esan bezaigu\nhasiko geran ala ez.\ngabon emanaz gatoz zugana.\nAurtengo Errege kabalgata Biteri kultur etxeko atzekaldetik irten da, osteguna izanik, periya egunean Urbieta kalea kotxez lepo egoten baita.\nKabalgata abian hasi orduko, xirimiria edo euri -ziriña, oaiñe ba al deu euriya, Musika Bandako kideek bi aldiz pentsatu gabe plazaruntz joan dira ta arkupe txikian zain egon kalbalgata handik pasatzerakoan "Erregeak datoz" doinua eskeintzeko.\nEsan bezela, Biterin hasi, Txirrita kaletik pasa, Ispizuatik igo, Elkanora iristean ezkerraldera hartu plaza aldera joateko. Hemen Hernaniko Musika Bandari entzun, Plaza zeharkatuta Andrekaletik jeitsi Zinkoneraino eta Kale Nagusitik igo dira plazan bukatzeko.\nTxistulariak, gaiñontzeko partaide guztien antzera blai blai eginda iritsi dira, danbolinen larruak oso bustitak (beraz hondatuta, konpontzeko beharrian). Ba dakigu zer eskatu erregei, halako eguraldirako aterki handi bat denak estaltzeko modukoa, 4 kirten dituen aterki erraldoia, aita santua babesteko erabiltzen dan palio antzeko bat..jejeje.\nHala ere jendetza izugarria bildu zan kabalgata inguruan, ume pila ba dago Hernanin.\nEgilea: Goizetik noiz 14:08 0 iruzkinak


Donostiak ekintzaile zein langabeentzako laguntzen pakete berria abiarazi du - Deia\ndeia.eus 05.08.2020 | 20:56\nDONOSTIA. Koronabirusaren pandemiak eragindako kalte ekonomiko larriak arintzeko helburuarekin, Donostiako Udalak Ekonomia Suspertzeko Plana (PREK) abiarazi zuen. Orain, plan horren barruan, ekintzaile edota langabeentzako laguntzen eta zerbitzuen pakete berria jarri du martxan.\nEkonomia Bultzatzeko zinegotzi Enrique Ramosek adierazi zuenez, "Krisiek ideia berrien sorrera aktibatzen dute, eta ideia horien ondorioz ekintzailetza-prozesuak hasten dira, norberaren kontura lan-merkatuan sartzea bilatzen duten pertsona askoren lan-etorkizunerako alternatibak eskaintzen dituztenak. Erregistratutako langabeziari buruzko datuek erakusten dute pandemiaren eraginez lanpostua galdu duten gazteen gorakada, eta horrek hainbat laguntza bultzatzera garamatza, hala nola talentu berritzaileari laguntzekoa, sinatutako kontratu bakoitzeko 20.000 eurorainoko zenbatekoarekin, edo Ikerketa Programa, gazte langabeei ikerketa-arloan hasten lagunduko dieten ezagutza-jarduera intentsiboetara bideratua. Ekintzailetzaren esparruan, laguntzek espektro zabal bat estaltzen dute, eta, horren barruan, aholkularitza ematen da proiektuen inkubagailuaren bidez edo espiritu ekintzailea suspertzeko programen bidez, bai eta enpresa bera eratzeko diru-laguntzen bidez ere, eta handitu egiten dira proiektu berritzaileen kasuan emandako zenbatekoak, proiektu horiek emakumeek bultzatutakoak, kontziliazio-beharrak edo Donostiako Ekialdeko auzoetan kokatutako negozioak badira".\nHorretarako, hainbat laguntza aktibatu ditu: gazteen kontratazioa laguntzea, lizentziadunak zein langabeak, enpresak sortzea eta proiektu berritzaileak sortu eta finkatzea.\nLaguntza eta zerbitzu guztiak Sustapenaren webgunean eska daitezke. Zehazki, hauek dira abian jarri diren programak:\nEkintzaileentzako laguntza lanpostu berriak sortzeko. Sustapena bultzatzeko estrategian identifikatutako auzoetan (Altza, Bidebieta, Amara Berri, Loiolako Erriberak, Loiola, Martutene, Intxaurrondo eta Egia) eta 2020/01/01etik 2020/12/31ra bitartean sortutako enpresentzat. Gutxienez 1.000 euroko laguntzak, handitu daitezkeenak. Hona hemen laguntza horien kontzeptuak:\nInbertsioak eta egokitzapen obrak.\nJarduerarekin zerikusia duten lokalen alokairuak.\nGastuak patenteak, markak eta industria diseinuak eskuratzeagatik.\nPrestakuntza gastuak jardueraren garapena hobetzeko.\nAutonomoen kuotak eta kontrataturiko langileen soldatak.\nSustapen eta publizitate gastuak.\nTalentu Berritzailea Programa: 20.000 eurora arteko dirulaguntzak, proiektu berritzaileak egiten dituzten enpresa edo erakundeei bideratuta, ikasketak dituzten gazteak kontratatzeko urtebete baino denboraldi luzeagorako.\nReaktiva-T: beren ibilbide profesionalari bira eman nahi dioten, negozio-ideia bat identifikatuta duten eta garatu nahi duten, enpresa-proiektu berritzaile bat abian jartzeko interesa duten edo proiektuen kudeaketan aplika daitezkeen gaitasunak eta gaitasunak eskuratu nahi dituzten 35 urtetik beherakoei zuzenduta dago. Honako hauek eskaintzen zaizkie: orientazio pertsonala eta tutoretza parte-hartzaile bakoitzaren gaitasun pertsonalak lantzeko eta prestatzeko, eta prestakuntza parte-hartzaileei beren proiektuetan aplika ditzaketen gaitasunak, jarrerak eta gaitasunak emateko.\nInkubagailua: Aholkularitza adituaren zerbitzua, ekintzaileak eta bost urte baino gutxiagoko startup-ak sustatzeko, garapen hasieran dauden eta hazteko aukera duten proiektuak dituztenak. 20 ordu arteko aholkularitza espezializatua eskaintzen zaie.


Enkarterrirako sustapen planean lanean - Orkestra Lehiakortasunerako Euskal Institutua\nEnkarterrirako sustapen planean lanean\n2017 irailak 19\nOrkestrako ikertzaile talde bat, Mari Jose Aranguren zuzendari nagusiak, James Wilsonek, Susana Francok, Mercedes Oleagak eta Ainhoa Arronak osatutakoa, Bizkaiko Foru Aldundiarekin lanean ari da, Enkarterrirako 2018-2019 aldirako sustapen plan bat definitzeko prozesuan.\nBizkaiko Foru Aldundiak irailaren 20an jarri zuen abian prozesu hori, Eusko Jaurlaritzaren eta Enkarterriko udalen laguntzaz. Orkestrak eskualdearen lehiakortasun diagnostikoan erakusten zuen bezala, krisiak gogor jo du Bizkaiko eskualde hori eta, egoera horretatik ateratzeko, bi urteko Plan bat definitzea da helburua, eskualdearen garapena sustatzeko.\nProzesua bideratzeko bi lan mahai osatu dira: jarduera ekonomikoari eta enpleguari buruzko mahaia eta komunikazioei eta zerbitzu publikoei buruzko mahaia. Mahaietan Enkarterriko udaleko alkateek eta Foru Aldundiko eta Eusko Jaurlaritzako ordezkariek hartuko dute parte eta 12 neurri definituko dituzte, 2018-2019rako Sustapen Plana osatzeko. Hainbat adituk ere hartuko du parte mahaietan: Koldo Saratxaga (K2K Emocionando), Ignacio Quintana (Ihobe), Lola Elejalde (Innobasque) edo Mikel Alvarez (Mondragon Unibertsitatea). Orkestrak prozesuaren diseinuan eta kudeaketan lagunduko du.\nDatorren abenduaren 4an, eskualdeko alkateak eta Bizkaiko diputatu nagusia elkartuko dira, eskualdearen egoera hobetzeko asmoz, bi urte horietan aurrera eramango diren neurri zehatzak jakinarazteko.


INNGUMA, DEUSTOko Unibertsitatearekin lankidetzan - Ideko\nINNGUMA, DEUSTOko Unibertsitatearekin lankidetzan\nINNGUMAk Deustoko Unibertsitateko Ingeniaritza Fakultatearekin akordio bat egin du Ingeniaritza Industrialeko Masterra egiten ari diren ikasleen formazioan parte hartzeko. Akordio honi esker, “Estrategia eta Berrikuntza Enpresariala” irakasgaia egiten ari diren ikasleek, Adimen Lehiakorrarekin praktikatzeko oinarrizko ezagutza izango dute.\nIkasleek Adimen Lehiakorra jardueraren onurak eta erakunde batean Adimen Lehiakorraren prozesua ezartzearen oztopoak eta abantailak ezagutuko dituzte, baita informazio iturri interesgarri motak eta erabakiak hartzeko baliagarria izango den informazioa monitorizatzeko datu baseak ere ezagutuko dituzte (patenteak, artikulu zientifikoak, doktore tesiak, lizitazioak eta lehiaketa publikoak, gobernuaren laguntzak, arauak, legeak...). Gainera ikasleek INNGUMA Adimen Lehiakorraren softwarerekin (BUSINESS bertsioa) gidatutako praktika burutzeko aukera izango dute, baita Zaintza Teknologikoa eta Adimen Lehiakorra praktikatzeko software profesional bat erabiltzearen onurak eta eraginkortasuna momentuan ikusteko aukera ere.\nINNGUMA beraz, belaunaldi berriak Adimen Lehiakorraren eremuan formatzeko konpromisoa indartzen ari da, diziplina hau sartuta dagoen gurpil-zoroari bukaera ematen laguntzeko.\nVSIO 2014 Kongresuan Eliana Benjumedak bere ponentzian argi azaldu bezala, Adimen Lehiakorraren behar besteko gaitasun faltak, emaitza etsigarriak lortzera eramaten du enpresa. Hori dela eta, enpresek ezinbesteko jardueratzat hartzen duten AL. Ziklo honetan murgilduta daude gaur egun enpresak. Enpresen eskari falta dela eta, heziketa zentroek ez diote lehentasunik ematen AL gaietan ikasleak formatzeari eta ondorioz, gurpil-zoro berdinean sartzen dira behin eta berriz.


irakasle eta erizaina\nIzaskun Arrue Goikoetxea (Arribe, Nafarroa, 1927ko abuztuaren 28a - Gasteiz, 2016ko azaroaren 10a), irakasle eta erizaina, Arabako ikastoletako lehenengo andereñotzat onartua izan da. Gerraondorengo Gasteizko giroan lehenengo ikastolaren sortzailetariko bat izan zen, Olabide ikastolarena alegia.\nkatedraduna eta erizaina\nArriben jaioa, Izaskun Arrue Donostian Magisteritza eta Erizaintza ikasi zuen. 1960ean ezkondu eta Gasteizera joan zen bizitzera; han, San Prudentzio Arte eta Lanbide eskolan lanean aritu zen. 1963an Gasteizko guraso talde bat, erbestean zegoen Andoni Karmelo Urrestarazu "Umandi"ren ikasleak izanak, euskal irakasle bat ari zen bilatzen haien seme-alabeei euskaraz irakasteko. Izaskun Arruek aukera onartu zuen eta aurretik Donostiara joan zen, han Karmele Esnalekin metodologia ikasteko. Horrela, 1963ko abenduaren 4an hasi zen haur talde batekin lanean. Eskola bere etxe propioan sortu zuen, Zerkabarren kaleako 9an, 4.solairuan. Horretarako, nahiz eta etxe txikia izan, ikasgela moduan gela handiena moldatu zuen. Lehenengo talde hura hamabi ume ingurukoa zen baina urtez urte taldea handitzen joan zen. Eskola berria, frankisten aurrean, Estibalizko santutegiaren babesa izan zuen, batez ere Ixidro Bastarrikaren laguntzaz. Baina haur taldea handia zen eta beste lokal bat behar zuen; orduan, Afrikan zebilen moja batek txalet txiki bat alokairuan eskaini zien. Horrela, 1967an, Estibaliz etorbidera eraman zuten ikastola. 1969an, legea zela eta, eskolari izen bat jarri behar izan zioten, ikastola hitza aipatu gabe,jakina. Izen berria Colegio Padre Raimundo Olabide izan zen, gaur egun Olabide ikastola bezala ezaguna. Dena dela, txalet hori ere txiki gelditu zitzaien eta beste txaletak hasi ziren hartzen. Sei urte egon zen han ikastola. 1973an gurasoek Lasarteko eraikuntza sortu zuten. Baina ondoren euskararen batasunaren inguruko eztabaida sortu zen eta Izaskun Arrue proposamen berriarekin ados-ez eta irakaskuntza utzi zuen.\nIkastola utzi ondoren hamasei urtez erizain bezala aritu zen Izaskun Arruti Gasteizen, Abetxuku auzoko osasun-etxean, erretreta hartu arte.\nMiel Anjel Elustondo: "Izaskun Arrueren heriotzan". Administrazioa Euskaraz, 95.zenbakia, 2017ko urtarrilan, 6-8 or.\n↑ Izaga Gonzalez, Xabier. (2019-01-17). ««Izaskun Arrueren urratsen atzetik», Miel A. Elustondok berreraikitako bide ezezaguna» GAUR8 . Noiz kontsultatua: 2020-03-30.\n(Gaztelaniaz): Elkarrizketa Radio Vitorian.


Lekeitioko kaleak eszenatoki bihurtuko dira asteburuan — Gaztezulo\nLekeitioko kaleak eszenatoki bihurtuko dira asteburuan\nLekeitioko kaleak eszenatoki bihurtuko dira asteburuan https://www.gaztezulo.eus/albisteak/lekeitioko-kaleak-eszenatoki-bihurtuko-dira-asteburuan https://www.gaztezulo.eus/albisteak/lekeitioko-kaleak-eszenatoki-bihurtuko-dira-asteburuan/@@download/image/2011766970lekeitio_antzerki.jpg\nOstirala eta igandea bitartean, XXII. Nazioarteko Kale Antzerki Jaialdiak clown, akrobazia, dantza, su, umore eta poesia ikuskizunez beteko ditu bazterrak.\nUztailaren 8an, 9an eta 10ean Lekeition izango den hau jaialdi aitzindaria da kale artegintzan; 22 urte daramatzate brankan. Urteroko legez, aurten ere sormena, artea eta probokazioa uztartuko duten egitaraua du eskaintzeko. Ostirala eta igandea bitarte, guztira, zortzi antzezlan eta dantza ikuskizun plazaratuko dituzte Euskal Herriko nahiz nazioarteko antzerki taldeek.\nIzan ere, begirada zabal eta ezberdinen bila dabiltza antolatzaileak, eta horregatik gonbidatu dituzte Japoniako, Eskoziako, Frantziako eta Herrialde Katalanetako artistak gurera.\nGaueko ikuskari handiak\nLekeitioko Nazioarteko Kale Antzerki Jaialdiak bi hamarkada luze daramatza gaueko eta formatu handiko bi ikuskari (ostiralekoa eta larunbatekoa) antolatzen. XXII. Edizio honetan ere herriko plaza eta portua ikuslez beteko dira kasu honetan Europatik hurbildutako bi ikuskizunekin gozatzeko. Scura Splast taldeak Mediterraneoko usadioa Kantauri aldera ekarriko du Correfoc suzko kalejiraren bitartez; lan honen euskarazko bertsioaren estreinaldia izango da gainera. Bestalde, Marsella aldetik Generik Vapeur probokatzailea heldu da.\nBerezko uzta: 'Sarritsasoa'\nEszenaratzeko ez ezik, jaialdi honek berezko ekoizpenerako baliabideak ere sortzen ditu. Urte hauetan guztietan zortzi obra produzitu dituzte eta aurten bederatzigarrena plazaratuko dute: 'Sarritsasoa'; dantza garaikidea, Sarrionandiaren poesia musikatua eta hondartza uztartzen dituen proposamena.\nDantzaz Konpainiaren zuzendaritza artistikoak gidaturik, hamar nazioarteko dantzarik (Italia, Frantzia, Portugal, Belgika, Txekia, Katalunia) eta bertako Karkabia kultur elkarteko 12 dantzari lekeitiarrek ere parte hartuko dute. Isuntza hondartzan antzeztuko dute obra.


Hasiera » Tokiko Direktorioa» Udalerriari buruzko informazioa» Araba» Oyón-Oion\nIzen ofiziala: Oyón-Oion\nAzalera: 45,2 Km²\nArabako lurralde historikoaren hegoaldean dago Oion, Biasteri-Arabako Errioxako Koadrilaren barruan, Nafarroatik eta Errioxatik oso gertu. Hiru herrik osatzen dute udalerria, Gorrebustok, Labrazak eta Oionek. Azken hori dugu udalerriko auzoburu, bertan baitaude zerbitzu gehienak.\nJai egitarauari dagokionez, Oioneko festa nagusiak abuztuan ospatzen dituzte. Hala ere, urtean zehar bestelako ospakizunak ere egiten dira herrian, besteak beste, urtarrilaren 22an San Bixente eta San Anastasioren omenez egiten dituzten jaiak.\nHerri arabar hau Nafarroatik eta Errioxatik oso kilometro gutxira dago.\nOyón-Oiongo datu estatistikoak